recursal/SuperWikiNEXT-32B huggingface dataset:
**新疆維吾爾自治區治蝗滅鼠指揮部辦公室**（簡化字：**新疆维吾尔自治区治蝗灭鼠指挥部办公室**）又叫**新疆維吾爾自治區蝗蟲鼠害預測預報防治中心站**（簡化字：**新疆维吾尔自治区蝗虫鼠害预测预报防治中心站**），始建於1952年，係全中華人民共和國唯一嘅草原生物災害治理嘅常設機構。主要負責新疆草原生物災害嘅預警監測、治理同埋科研工作等等。家下有以自治區為中心，全新疆13個地州蝗蟲鼠害預測預報防治中心站組成嘅網絡體系，有200幾位技術人員。家下喺全區已經基本形成生物控制同埋應急防治相結合嘅綜合治理體系，平均每年完成草原生物災害治理面積達200萬公頃，有效咁保護草場，攞到顯著嘅經濟、社會同埋生態效益。多次榮獲農業部、自治區嘅表彰獎勵。自行研究推廣人工招引粉紅椋鳥、牧雞牧鴨治蝗、招鷹養狐滅鼠等生物防治新技術，走喺全國前列。今後新疆草原生物災害治理會以科學發展觀為指導，堅持科技創新，通過不斷努力，實現畀草原綠起來、畜牧業強起來、牧民富起來嘅發展目標，為新疆農牧業生產安全、生態安全同埋邊疆地區嘅社會穩定提供有力保障，為構建和諧新疆、生態新疆做出積極嘅貢獻。

人事
--

* 辦公室主任、黨支部副書記：穆晨
* 辦公室副主任、黨支部書記：麥迪.庫爾曼
* 副主任：依不拉因、倪亦非

出面網頁
----

* 〈新疆维吾尔自治区治蝗灭鼠指挥部办公室〉.
**獵狐2014專項行動**（簡稱**獵狐2014**）係由中華人民共和國公安部部署，用監視，恐嚇，脅迫等手段，喺海外執行嘅追捕逃亡到境外（包括香港、澳門）嘅中共貪官嘅行動 。**獵狐**從字面解做「逮捕狐狸」，將中共貪官比喻做狐狸。新華社報道呢個行動自2014年7月22號起到年底結束，但亦有其他證據表明：去到2015年8月，獵狐行動不單止未完，仲延伸到其他國家；事件引起美國政府關注，而且發表聲明，指中國官員喺美國跨境執法前，必須事先知會美國。

方式
--

中國政府會搵一啲當地華人做代理人，用監視、恐嚇同脅迫屋企人嘅方式，逼佢哋返中國受審。例如，一個2010年抵達美國居於新澤西州嘅前中國政府人員，就曾經喺自己屋企收到簡體中文字條，威脅佢返國坐十年監，換佢老婆同個女嘅安全。

成效
--

根據公安部嘅數字，獵狐行動去到2019年上半年追捕咗4900幾名在逃人員，起返170多億元人民幣嘅贓款。

主要涉及國家同埋佢哋嘅反應
-------------

中國內地一啲媒體話，美國、加拿大、澳洲係中國貪官隱藏排名前三位嘅國家，並且出現咗中國特色嘅「貪官腐敗子女村」。

### 。美國

喺2020年10月，美國司法部起訴咗八人，包括七名華人同一名美國私家偵探，懷疑佢哋做咗中國政府嘅非法代理人，參與獵狐行動。美國官員又話，獵狐行動表面上協助北京追捕逃亡到海外嘅涉貪官員，實際上用嚟打壓異己。

參考
--

1. ↑  〈公安部部署开展"猎狐2014"缉捕在逃境外经济犯罪嫌疑人专项行动〉 (簡體中文). 中华人民共和国公安部. 原著喺2016-03-04歸檔.
2. ↑  〈美起訴八人涉參與獵狐行動 脅迫當地中國人回國受審〉. 《Now 新聞》 (香港中文). 喺2020-10-29搵到.
3. ↑  〈公安部部署集中开展"猎狐2014" 专项行动〉 (簡體中文). 凤凰网.
4. ↑  〈公安部部署"猎狐2014"缉捕行动剑指在逃境外经济犯罪嫌疑人〉 (簡體中文). 新华网. 原著喺2015-09-24歸檔.
5. ↑  〈【禁聞】中美添爭議：「獵狐行動」在美國〉 (繁體中文). 2015-08-18. 喺2015-09-15搵到.
6. 1 2 3  〈美起訴八人涉參與獵狐行動 脅迫當地中國人回國受審〉. 《Now 新聞》 (香港中文). 喺2020-10-29搵到.
7. ↑  〈美加澳成中国外逃贪官首选地 藏匿地现腐败子女村〉 (簡體中文). 中国网. 原著喺2020年11月1號歸檔. 喺2020年10月29號搵到.
8. ↑  〈美加澳形成中国腐败子女村 贪官海外别墅曝光〉 (簡體中文). 新浪网. 原著喺2016-03-04歸檔. 喺2020-10-29搵到.
**陳皓桓**（英文：Figo Chan Ho-wun，1996年4月3號—），香港政治人，前民間人權陣線召集人，2020年10月上任至到第二年5月28號。

2020年12月8號，陳皓桓晨早俾警方拘捕，除咗佢之外，仲有其他民主派人士被拉，包括胡志偉、東區區議員徐子見、陳榮泰、曾健成「阿牛」同埋社民連成員「四哥」鄧世禮。

早年
--

陳皓桓自細就關心時事，會自行錄影行政長官答問大會，希望終有一日能夠為市民發聲。有一次，佢所讀嘅中學響6月5號搞考試，佢話要為咗紀念六四事件，建議學校放假一日；而當時仲係社民連成員黃毓民嚟到佢所在嘅中學演講，佢深受影響。

之後響同學嘅介紹下，佢加入組織「中學生聯盟」。響 2009年六四當日，佢接受媒體訪問，老豆睇到後覺得佢唔應該搞呢啲野，嬲到拎住把菜刀，叫佢以後都唔好參加；陳皓桓就離家出走咗幾日。老豆一直反對佢參加社運，去到五年後陳皓桓參加雨傘運動，終於明白到阿仔唔係玩嘅，就轉為支持佢。

原本響香港專業教育學院讀旅遊系嘅佢，響雨傘運動期間決定退學。2015年，時任社會民主連線內務副主席黃浩銘睇到陳嘅拍片講話，就睇起佢，決定邀請佢加入社民連。陳最後接受邀請。

政治生涯
----

### 初期

響加入社民連最初，佢分別擔任黃浩銘響區議會選舉同立法會選舉嘅選舉助理。後嚟黃畀人拉咗。雖然黨內有唔少聲音覺得佢太後生，但有啲都睇起佢。佢做過梁國雄嘅議員助理。

2016年爆發反對起高鐵，陳皓桓聯同黃浩銘、朱凱廸就曾經走去前立法會大樓同高鐵站抗議；2017年中共總書記習近平訪問香港，佢同社民連成員去抗議，因而同愛國人士起爭執，而陳皓桓同時任主席吳文遠畀差人拉咗。

另外佢亦係「社民連行委會」常務委員、「社會行動」幹事，同埋「警權組」召集人。

### 副召集人時期

2019年，陳皓桓同其他民主派要求特首林鄭撤回修訂
去到2018年，佢出任民陣副召集人。響無耐，亦即係2019年，爆發反修例運動。初時，佢聯同其他民主派人士要求香港行政長官林鄭月娥撤回逃犯條例修訂。佢話如果林鄭最後唔收返，佢就會公佈包圍立法會總部嘅計劃，又要求林鄭同李家超落台。後嚟林鄭話條例已經「壽終正寢」。

但係好多人都覺得林鄭冇誠意，所以民陣就多次向差人申請不反對通知書，不過成日畀警方拒絕。陳皓桓覺得要持績發聲，就曾經以個人嘅名義發起游行示威去抗議，包括十月二十號嘅遊行。

參考
--

1. ↑  〈民主派朱凱廸、胡志偉、梁國雄等8人被捕　一文睇清各人罪名〉. hk01.com. 2020-12-08. 喺2021-08-01搵到.
2. ↑  〈【星期日人物】重回街頭‖陳皓桓〉. 《明周文化》 (美國英文). 2017-08-13. 喺2021-08-16搵到.
3. ↑  〈【逆流青年．1 】社民連陳皓桓：無政府搞嘢，無今日嘅我〉. 《獨立媒體》. 2018-11-10.`{{cite web}}`: CS1 maint: url-status (link)
4. ↑  〈眾新聞 | 【專訪】一人秘書處、同伴入獄 陳皓桓的單打獨鬥〉. 《眾新聞》 (中文). 原著喺2021-08-16歸檔. 喺2021-08-16搵到.
5. 1 2  〈民陣一人秘書處陳皓桓：不相信群眾，又可相信什麼？〉. *theinitium.com*. 喺2021-08-16搵到.`{{cite web}}`: CS1 maint: url-status (link)
6. ↑  周皓宜 (2021-05-28). 〈陳皓桓首判刑入獄：堅持不會解散民陣 聽黃毓民一席話關心六四〉. 《香港01》 (香港中文). 喺2021-08-17搵到.
7. ↑  〈【專訪】退潮下的一人戰鬥 陳皓桓：有我一日民陣不解散 | 立場人語 | 立場新聞〉. 《立場新聞 Stand News》. 原著喺2021-08-17歸檔. 喺2021-08-17搵到.
8. 1 2  周禮希 (2020-10-22). 〈民陣換屆 陳皓桓接替岑子杰任召集人：續為民主而戰〉. 《香港01》 (香港中文). 喺2021-08-17搵到.
9. ↑  〈台灣殺人案疑犯洗黑錢判監29月 民主派促林鄭撤回引渡修訂〉. 《美國之音》. 喺2021-08-17搵到.
10. 1 2  〈香港逃犯條例修訂「壽終正寢」仍難平息紛爭〉. 《BBC News 中文》 (繁體中文). 2019-07-09. 喺2021-08-17搵到.
11. ↑  〈民陣陳皓桓等4人以「個人名義」發起明日九龍遊行 (17:53) - 20191019 - 港聞〉. 《即時新聞》. 喺2021-08-17搵到.

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
踢緊森巴榮耀
**森巴榮耀**（葡萄牙文：Adidas Brazuca），又譯**巴西榮耀**，係國際足球協會（FIFA）2014年FIFA世界盃嘅官方指定比賽用波，由Adidas公司生產。呢個波係由1970年世界盃後嘅第12個指定用波，亦都係第一個由球迷決定個名嘅比賽用波。

定名
--

2014年世界盃用波嘅名係由巴西國民投票決定嘅。投票喺2012年9月2號開始，Adidas公司喺2013年12月4號喺巴西里約熱內盧公佈結果。最後，經一百萬人喺網上投票後，「森巴榮耀」（Brazuca）以77.8%高票當選。「Brazuca」係巴西俗語，意思係指巴西人嘅生活方式或民族自豪感。

設計
--

由於上屆世界盃用嘅波普天同慶畀球員批評個波太輕，以致難以預知軌跡，Adidas公司呢次用咗兩年半時間來設計個波。「森巴榮耀」用6塊十字型皮革組成，係咁多代世界盃用波最少嘅，又採用2012年歐洲國家盃用波「Tango 12」嘅內膽，以確保個波碌嗰陣嘅穩定性同方便球員控波。另外，波又用藍、橙、綠等森巴色彩組成，設計靈感來自巴西傳統許願手環。

參考
--

1. 1 2  "巴西世界盃用球名稱來自民間俚語 卡卡親承力挺" 《搜狐體育》 2013年12月4號
2. 1 2  "官方足球定名「森巴榮耀」" 《新報》 2013年12月5號
3. ↑  巴西世界杯官方用球 互聯網檔案館嘅歸檔，歸檔日期2013年12月14號，.，亞太日報，2013年12月12號
4. ↑  "adidas Brazuca – Name of Official Match Ball decided by Brazilian fans". 原著喺2018年12月25號歸檔. 喺2014年6月19號搵到.
5. 1 2 3  "專用球口碑勝上屆" 《蘋果日報》 2013年12月5號
6. ↑  "Nome da bola da Copa é escolhido pela primeira vez por torcedores: Brazuca" 《Globo Esporte》

 

|  |  |  |
| --- | --- | --- |
| 上一任**普天同慶** | **世界盃官方指定比賽用波**2014 | 下一任**而家** |
唔好同**何婉琪**同**何超盈**搞亂。

**何婉盈**（英文：**Ho Yuen Ying Elaine**，1971年7月14號—）係香港女藝人，1990年代活躍喺娛樂圈，其後先後轉行公關同證券行嘅投資工作。

簡歷
--

何婉盈曾經喺美國讀書，1991年喺大學修讀一個學期，之後返香港參加1991年度香港小姐競選，最後進入前五名，跟住加入電視台，做主持人、司儀、拍電視劇，甚至成爲歌手。

約莫喺1994年至1995年，何婉盈覺得自己事業開始停滯不前，最終喺1996年放低咗幕前嘅生活，履行對亞爸嘅承諾再報讀大學。1999年讀完書之後就轉行喺香港賽馬會做公關工作。

何婉盈做咗香港賽馬會12年之後，因爲一個朋友嘅鼓勵，就決定轉做股票投資工作，喺4個月之內考咗4個牌。

何婉盈退出幕前後，認識到兩個好朋友，一齊投資酒吧，一做就6年，因爲加租太多，冇繼續做落去。後來又再一齊投資餐廳。

何婉盈以前係一個「無飯主婦」，因爲個女嘅關係學識煮嘢食，但係都係家常便飯。佢同個女都最中意食煎牛扒。

何婉盈有兩位演藝朋友梁小冰同劉錫明。何婉盈喺佢第一齣古裝劇，無綫電視嘅《孤星劍（中文：孤星劍）》就識咗梁小冰。後來拍到齣劇就來完，因爲何婉盈嗰陣時專登搬咗好近公司，喺清水灣，何婉盈重邀請梁小冰同佢一齊住咗一年。

何婉盈由8、9歲就開始好中意動物，而狗就更加係佢嘅至愛。佢生平第一隻狗就係由8、9歲開始養，一路養到何婉盈廿幾歲隻狗先死。何婉盈因爲想對狗深入瞭解，亦因爲之後當日釋懷唔到佢養隻狗死，曾經到美國學習動物傳心術幾個月，希望可以用心靈同動物溝通。

2021年4月份回巢無綫電視成爲旗下女藝員。

睇埋
--

* 無綫電視藝員一覽
* 《勁歌金曲》
* 《孤星劍（中文：孤星劍）》
* 《緣來自咖啡2》
* 曾航生
* 魏駿傑
* 岑建勳

攷
-

* YouTube上面嘅香港故事-璀璨之後：何婉盈| 盈頭趕上，香港電台

出面網頁
----

* 何婉盈喺互聯網電影資料庫嘅資料（英文）
* 何婉盈喺tvb.com嘅資料
* 何婉盈嘅新浪微博（需要註冊）
座標: 43°53′34.8″N 127°20′22″E﻿ / ﻿43.893000°N 127.33944°E﻿ / 43.893000; 127.33944

**新站站**（粵拼：san1 zaam6 zaam6）係位於中國吉林省吉林市蛟河新站鎮嘅火車站，由瀋陽鐵路局吉林機務段管理，屬拉濱鐵路，郵編132506。而家呢個站係四等站，整車、零擔貨物可以發到，成車貨物承運前可以喺度保管。呢個站離拉法站8公里，離哈爾濱站258公里。

新站站起喺1928年，係鋪拉濱鐵路時設嘅。之所以嗌做「新站」唔係話佢係新鐵路站，而係當地地名。喺清中葉時，原先嘅拉法驛站搬來呢度，稱之爲拉法新站，新站嘅名就係源自搬咗後嘅拉法驛站。呢個站一帶曾經打過拉新戰役，即係拉法、新站戰役，又乾脆嗌做拉法戰役，呢場仗係由中共嘅東北民主聯軍第一、二師同國民政府軍四個營打嘅，係爲咗爭長圖鐵路。呢場仗喺1946年6月7號打起，到10號上晝七點打完，其中喺拉法打嘅時間係七號晚黑到八號朝早，國民政府軍輸咗，敗退新站，之後輪到新站打，到10號朝早，守喺新站嘅國民政府軍覆沒。呢場仗係東北民主聯軍戰略撤退中贏嘅第一場仗。

等級上新站站原本係三等站，喺2011年降做四等站。原本佢亦係客貨兩運站，旅客可以上落、託運行李，而家停咗客運，變成單純貨站。喺舊底新站站係緊要嘅鐵路地區，設有工務段、機務段、電務段、鐵路小學、鐵路中學、鐵路俱樂部。2005年，因爲公路發達，蛟河市區到新站嘅通勤列車停駛。

攷
-

1. ↑  〈新站鎮〉. 行政區劃網. 2011年3月22號. 喺2015年2月26號搵到.
2. ↑  〈拉法「六七」戰鬥烈士紀念碑〉. 松花江網. 2014年9月24號. 喺2015年2月25號搵到.`{{cite web}}`: CS1 maint: url-status (link)

|  **拉濱鐵路** |
| --- |
| 

---

|  |
| --- |
| 拉法 - 新站 - 六家子 - ~~馬鞍嶺~~ - 上營 - ~~小城~~ - ~~群嶺~~ - 舒蘭 - 水曲柳 - 平安 - 山河屯 - 杜家 - 五常 - 安家 - 背蔭河 - 拉林 - 牛家 - 周家 - 平房 - 黎明 - 孫家 - 香坊 - 王兆屯 - 哈爾濱 - 濱江 |

 |
| 

---

 |
| 

|  |  |
| --- | --- |
|  | 睇 • 論 • 改 • 歷 |

 |
| How to read a taxoboxHow to read a taxobox**亞洲豺犬** |
| --- |
|  |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
|
|
|
|
|
|
|
|
| 科 | 犬科 Canidae |
|
|
|
|
|
| 屬 | ***Cuon***Hodgson, 1838 |
|
|
|
|
|
|
|
| 種 | ***C. alpinus*** |
|

 |
|
| 二元學名 |
| ***Cuon alpinus***(Pallas, 1811) |
|
|
|
| 亞洲豺犬嘅分布[紅:現時分布；綠:可能分布；粉紅:歷史分布]亞洲豺犬嘅分布[紅:現時分布；綠:可能分布；粉紅:歷史分布] |
|
|
|
|
|
|
|
|
|
|
|

多倫多動物園所飼養嘅亞洲豺犬
**亞洲豺犬**（**Cuon alpinus**），廣東話通常都叫**豺狗**，係犬科嘅成員之一。又叫做**紅犬**，或者**豺**。

生理特徵
----

亞洲豺犬嘅外形同狼﹑狗差唔多，但體型就比狼細，體長100厘米左右，體重約10千克。體毛紅褐色或灰褐色，雜有少量具黑啡色毛尖嘅針毛，肚腩嘅顏色亦較淺。四肢較短。耳短，端部圓鈍。尾較長。額部隆起，鼻長，嘴部短而寬。全身被毛較短，尾毛略長，尾型粗大，尾端黑色。

分布
--

為一種亞洲野犬，分佈於西亞、中國、印度、中南半島同印尼。亞洲豺犬適應力好強，棲息地由草原、灌木叢以至熱帶雨林都有。

生活習性
----

生態資料唔多，只知多數過著聯羣結黨嘅狩獵生活，警覺性強，嗅覺亦好發達，主要喺早晨黃昏活動。十分凶殘，喜歡追逐獵物，發現獵物後聚集在一起進行圍獵，數量大約6至8隻，甚至可達20隻。雖然個體攻擊力比狼低，但豺犬群比狼群數量更多而且堅韌。

主要捕食兔仔、狍、麝、羊類等中型有蹄動物，肚餓時甚至襲擊老虎同豹依類大型猛獸。亞洲豺犬會先咬獵物後臀令其死亡，再打開獵物腹部。

繁殖
--

秋季交配，冬季生仔，懷孕期約 60 日，每胎 3-6 個仔，甚至有 11 隻咁多。家族關係好好，母豺犬彼此之間會支援，會將食物帶返回巢穴後再反芻畀仔食。
**朱古仔**係香港一個已經冇咗嘅木屋區，位置相當於今日香港城市大學、又一城、又一居同又一村花園嘅範圍。

喺八十年代之前達之路只係去到海棠路為止，又一居嘅位置喺當時係一個山窩，山窩裏面同外面嘅山坡上面都搭咗唔少木屋，而喺九廣鐵路（港鐵東鐵綫）嗰一邊，即今日又一村花園嘅位有唔少菜田，山窩嘅出口喺瑪利諾神父教會學校後面，因為喺大坑東第二號遊樂場中間曾經有一條明渠，由馬利諾神父教會學校同又一居第二十六之間流出，以前南山邨嘅居民要去又一村，就要喺呢條明渠則邊入去朱牯仔，去到海棠路嘅海棠苑後面，轉左就可以去到達之路，轉右就可以去到玫瑰路。

喺桃源街遊樂場以前係一片菜田，嗰道有一條明渠流入去信義會中英文幼稚園前面嘅馬路，之後就再流入喺大坑東第二號遊樂場嗰條明渠，而桃源街只係去到香島中學門口為止，菜田就係喺桃源街同明渠之間，喺信義會中英文幼稚園則邊有一條小路，沿住呢條明渠一直走，經過菜田後，明渠同小路就穿過一條又高又黑嘅峽谷，呢個峽谷就係喺依家達之路下面，走出峽谷後，再直行橫過鐵路，就可以去到九龍塘，而條明渠就係沿住鐵路，由筆架山流落嚟。

朱牯仔最先被清拆嘅部份係今日香港城市大學教學樓第一期嘅範圍，大概喺七十年代初期，因為嗰個範圍被用作興建地鐵觀塘線嘅工地，當觀塘線起好後就一直空置，嗰道曾經有一間大同中學。到咗七十年代尾，今日香港城市大學教學樓第二期，即教學樓紫區嘅範圍，又拆埋。無綫電視劇神劍魔刀（1986）部份外影喺呢道拍攝，不過套劇未拍完，香港城市大學就開始起。

到咗八十年代初，今日又一村花園同桃源街遊樂場嘅範圍就拆咗，大坑都唔見埋，達之路就伸延到今日生產力大樓嘅位置。

朱古仔喺1985年火燭過，災場範圍大概係馬利諾神父教會學校後面嘅山窩，場火大概喺入黑後起，火勢好猛，重係咁爆石油氣，最後摧毀咗成條木屋區，得番向住香島中學嗰邊山坡嘅幾間木屋；至於啲受影響嘅居民，就搬咗入山景邨、富善邨同祥華邨。到咗九十年代初，成個山窩俾人剷平，起咗又一居。

註
-

1. ↑  朱古仔呢個名未必係正確嘅寫法，亦可能係**朱牯仔**，甚至係**豬牯仔**。
2. ↑  當時附近嘅居民都會叫明渠做「大坑」，大坑兩邊係用麻石砌成嘅垂直石牆，個底係平坦嘅石屎，中間有一條細坑。

出面網頁
----

* 房委會的行動小組委員視察朱牯仔寮屋區火災場
* 九龍仔街坊惨痛回憶 1954-07-22 日之火災 - Childhood 童年往事/懷舊/集體回憶 - Xocat Forum 討論區
* 位於朱古仔上面的小西湖
* 桃源街
* 八十年代以前嘅朱古仔同又一村
* 大同中學原址為香港城市大學
* 1970年代嘅大坑西邨（左下）同大坑東邨舊貌，前排第一座七層大廈就係依家嘅2C巴士站，七層大廈後面山嘅山頭，就係依家嘅又一村。
「父親」跳轉嚟呢度。要睇第啲意思，請去【**父親 (搞清楚)**】。

個女騎亞爸膊馬
**亞爸**／**阿爸**／**呀爸**（讀音「aa3 baa1\*4」），即係**爸爸**（讀音「baa1\*4 baa1」）、**父親**、**老頭（子）**（讀音「lou5 tau4 (zi2)」）、**老竇**（讀音「lou5 dau6」，俗寫「**老豆**」）、「花打」，單字叫**父**，而古時嘅中國就叫**爹**或者**阿父**。新潮嘅叫法係**爹哋**（讀音「de1 di4」），係英文「daddy」嘅譯音。

音
-

古父字同今爸字同或近音。中文聲韻學上，古無輕唇音，當今父字f聲母，古音為 p 或 b 嘅聲母，爸字係父音變後造字。

有唔少語文都用pa音同ma音代表父母，係蘇蝦仔初發嘅音。 

粵語「亞爸」，發音係a-ba（重音喺第二個字）音調喺不同地區略有不同。書面語「父」，發音係fu。

### 日文

最一般用お父さん（おとうさん，otou san）。口語「父」chichi。尊敬語「父上」chichi ue（意思係父親大人）。

### 阿拉美語

Aramaic 阿拉姆語/亞拉姆語/亞蘭語/阿拉米語/阿拉美語，亦係 abba。

「竇」嘅字同音之來源
----------

### 講法一

「老竇」嘅「老」係一種尊敬嘅前綴語，至於「竇」，就喺《三字經》度出。

《三字經》入面講咗「竇燕山，有義方；教五子，名俱揚。」，話有個叫**竇燕山**（原名**竇禹鈞**）嘅人教養得法，將五個仔都教到揚名立萬。

結果「老竇」變咗亞爸嘅尊稱。

### 講法二

根據上面嘅講法，尤其係香港嘅文化人、次文化堂社長彭志銘曾經喺二〇〇六年三月六到七號響AM730嗰度鬧過。

彭生話呢個所謂嘅「老竇」起源係另一位本地出名作家容若先生喺1950年代嘅一篇吹水文章裏面作，完全無根據。而按佢講法，「老竇」一字嘅出現係因為順德話嘅「頭」字咁啱就係同「竇」字一樣音。老竇嘅正寫，其實就係老頭。

定義
--

**亞爸**一定係雄性，係仔女對同自己亞媽扑嘢而生出嚟嘅人嘅稱呼，係有直接血緣關係。不過有時候，就算唔係由呢個人嘅精子而生，但係呢個人獻出咗養育之恩，咁被佢養育嘅人都可以叫佢做「亞爸、老頭」（即係**義父**）。基佬兩公公養育嘅仔有兩個亞爸，都係叫「亞爸、老頭」，不過要加個名，例如「銳爸」、「送爸」。如果親生亞爸離咗世或者離咗婚而唔再同亞媽一齊，但係老母就嫁咗畀另一個男人，咁呢個男人就會成為啲仔女嘅「**繼父**」（又稱為「**後父**」）。

* 註1：其他雄性生物都有作為亞爸嘅位置，但因為佢哋唔識用人類言語表達，呢度唯有用人類嚟做指標。
* 註2：對於「老頭必定係男人」嘅呢個理論，喺今時今日嘅多元化社會已經唔係必然。

父愛
--

一般嚟講，**亞爸**喺倫理關係圖裏面相比起亞媽可以話喺尊敬角度上面差咗少少，但係都值得尊敬嘅（除咗少數個別例子），因為佢雖然只係獻出咗一粒精子，而且冇懷胎十月大住個肚，普遍形象亦都十分之嚴肅好似冇乜人情味咁，但係佢為咗養育仔女而默默咁不辭勞苦辛勤工作，無怨無悔，可能喺教導嘅方式上比較嚴厲，不過心裏面其實都會愛自己嘅仔女。所以話亞爸係一個偉大嘅人亦相信絕大部份嘅人都會贊同，因為除咗以上講嘅之外，有啲亞爸為咗仔女，重會不惜犧牲自己，甚至獻出生命嚟作出保護；以上呢啲行為就稱之為「**父愛**」。

有好多電視或者電影都會用**父愛**嚟做橋，就好似香港有一套2006年出嘅電影叫做《父子》，戲入面刻劃出亞爸同個仔之間嘅愛，由關愛到到茅盾，然後一齊發掘幸福，係令人感受好深嘅電影之一。套戲係由郭富城飾演亞爸，而當時只得九歲嘅小童星吳景滔就飾演做仔仔。

另外，為咗尊崇亞爸對仔女嘅父愛，喺1910年開始，每年6月嘅第三個星期日都會為「**父親節**」而慶祝。

另類亞爸
----

除咗人同埋動物入面有生育能力嘅雄性生物有資格成為人哋**亞爸**之外，喺充滿情感嘅人類世界入面，對於一個有感情嘅地方或者有感情嘅事物，甚至敬拜嘅神靈……等等呢啲，都可以用**父親**嘅名號嚟稱呼，好似：

* **天父**／**聖父**：天主教同基督教入面，天主嘅別稱，亦係三位一體嘅聖三中最高，因為跟據聖經所講佢獻出咗聖子落凡間為人，用聖子耶穌嘅死去救贖人類，於是被稱為**世人之父**。
* **神父**：係天主教嘅神職人員之一，專職幫人類向天主傳話同埋傳達天主對人類講嘅說話（傳福音），亦係每個彌撒中負責成個聖道禮儀嘅主持者。
* **國父**：即係對於開創國家有莫大貢獻，以畢生成就國家前途嘅人。中國嘅國父就係孫中山（又叫孫文）。
* **外父**：話係另類係因為佢唔屬於一個人本身直系親屬表裏面嘅人，亦都冇養育之恩，但係又好有親戚關係；佢就係一個男人對佢老婆嘅亞爸嘅稱呼。至於一個男人對佢嘅外父有冇感情就好個別，冇得深入討論；但係根據「愛屋及烏」嘅道理，唯有計佢係有感情嘅對象。

註
-

1. ↑  即使喺以前，大把人讀個「竇」音，係有意識咖，唔應該死跟某啲書嘅論調——啲人唔覺意讀歪咗音，習非成是，再求其配過個字。另可考證多種粵方言，首字聲母為「d」者，彼彼皆是。
2. ↑  【Tones of the Mandarin Dialect are Given in English and Chinese】（英語官話合講）用過。

參考
--

1. ↑  【Tones of the Mandarin Dialect are Given in English and Chinese】．五倫．四十七
2. ↑   認錯「老竇」
3. ↑  「頭」同「竇」字喺順德話嘅讀音都係讀「dau6」

外鏈
--

|  |  |
| --- | --- |
|  | 維基同享有多媒體嘅嘢：**Fathers** |

維基辭典有佢嘅解釋：
**老頭**
香港區議會委任議席一直係香港政制發展入面其中一個主要嘅爭議，反對委任議席嘅人認為，委任議席做法唔民主。

歷史沿革
----

### 英屬香港時期（1997年前）

喺1982年引入選舉前，區議員全部由港督委任，其後已逐步減少。

### 香港主權移交後、取消委任議席前（1997年－2014年）

喺2013年，立法會通過修改區議會條例，2015年香港區議會選舉 (選出2016年議員喺2016年1月1號上任)全面取消68個區議會委任議席。

### 取消委任議席後（2015年－2022年）

喺2019年，香港經歷反送中運動，親中派因為逆民意而行，就算200萬人出嚟反對修訂逃犯條例，佢哋都堅持如期修例。結果，佢哋喺年底嘅區議會選舉大敗。

去到2020年，北京未經諮詢或香港人同意，強行訂立《港版國安法》，又大幅度削減立法會直選議席。當時就有聲音話香港政府會恢復委任制，當時外間就批評做法大倒退。

### 政府未經諮詢或港人同意復設委任議席（2023年起）

睇埋：完善地區治理建議方案同埋區議會資格審查委員會
喺2023年5月，香港政府喺未經諮詢或香港人同意之下，宣佈喺2023年香港區議會選舉入面，將直選議席數目大幅度削減，數目甚至仲少過1982年第一次區議會選舉嗰陣，又引入政府單方面判定嘅國安審查。呢個做法引起咗好多2019年當選嘅區議員反對，形容咁樣係閹割民選議席、假選舉。《明報》社論亦批評，做法過度收緊，令政治光譜收窄，政治人才喺小圈子入面流轉，嚟嚟去去都係同一班人，最後只會令一批「紅二代」、「富二代」等特權階級占據各類公職。

參考
--

1. 1 2 3  〈區會恢復委任制惹爭議 區議員：不信任市民的表現〉. 《on.cc東網》 (香港中文). 2021-11-12. 喺2023-05-04搵到.
2. ↑  〈香港2016年取消地區議會委任議席〉. 《RFI - 法國國際廣播電台》 (繁體中文). 2013-05-23. 喺2023-05-04搵到.
3. ↑  文字：《追新聞》記者. 〈區議會倒退｜轟民選議席遭閹割一夜歸零 30名前區議員實名聯署杯葛 | 追新聞〉. *thechasernews.co.uk* (臺灣中文). 喺2023-05-04搵到.
4. ↑  〈香港區議會民選議席大減 明報：過度收緊〉. *Yahoo News* (中文). 喺2023-05-04搵到.
5. ↑  聯合新聞網. 〈香港區議會民選議席大減 明報：過度收緊〉. 《聯合新聞網》 (中文). 喺2023-05-04搵到.
**香港同心會**係一個香港激進親中派組織，曾經因為多次抗議行動得到一啲香港傳媒嘅關注。

政治立場
----

佢哋係激進親中共派嘅組織，部分成員支持封殺言論自由，亦曾經邀請過親中共派藝人莊思敏出席佢哋嘅活動。對於維吾爾人嘅大清洗議題，佢哋亦曾經表示對於新疆地區存在強迫勞動嘅指控係子虛烏有，係美國同其他西方國家捏造嘅謊言。

名
-

佢哋有時會用「香江同心會」或者就咁「同心會」嘅名義活動。《蘋果日報》喺2020年9月27號嘅報導入面提及，佢哋嘅Facebook群組曾經兩個名都用過。

網上活動
----

佢哋設有Facebook群組，《蘋果日報》喺2020年9月27號嘅報導入面提及佢哋會員有2500個，但入面好多戶口都係假嘅，並無真實個人資料或相片。

爭議
--

環繞香港同心會嘅爭議，好多都係同佢哋嘅政治立場同行動。佢哋有時甚至衝擊民主派人士嘅和平活動，亦試過抗議活動期間未有遵守武漢肺炎之下嘅限聚令，但警察到場後都未有作出檢控。

### 疑進入港大校園刑事毀壞

喺2020年9月26號，有人自稱要清理香港啲垃圾，突然闖入香港大學校園，破壞校園內和平表達意見嘅連儂牆。有關情況被錄低咗，片段上載咗去香港同心會嘅Facebook Group，入面有大量嘅人讚好不絕，當中仲包括一啲民建聯嘅成員。雖然佢哋聲稱只係「清潔」香港大學，但記者之後視察就發現，佢哋現場留低大量垃圾，殘留嘅宣傳品、部分被撕下嘅海報遭隨意棄置地下，一片狼籍。不過，亦有一啲藍絲表面唔同意呢啲犯法嘅行為，而港大校方對事件表示遺憾，港大學生會就譴責事件。

### 抗議品牌停用新疆棉行動涉違反限聚令

喺2021年3月，多個時裝品牌因為新疆強迫勞動嘅問題，宣布停用新疆棉，引起咗國際社會嘅風波。而包括香港同心會在內嘅一啲激進親中派人士，就發起咗一啲抗議呢啲品牌嘅行動。其中香港同心會就喺3月28號去咗位於尖沙嘴廣東道嘅H&M分店，高叫「新疆棉花頂呱呱」，又話H&M試圖打壓新疆棉花產業，話新疆存在強迫勞動等指控係子虛烏有。

不過，佢哋當時嘅行動就違反咗政府就武漢肺炎疫情而實施嘅限聚令。佢哋嘅成員亦被影到，穿着Adidas、Nike等同樣宣布停用新疆棉嘅品牌嘅產品。在場保安同警察交涉嘅時候，警察都形容同心會抗議人士只係玩一陣。警察亦未有就抗議人士違反限聚令執法，有啲媒體就批評警察有雙重標準執法之嫌。

### 暴力騷擾2020年立會選舉民主派初選活動

喺2020年7月初，民主派就原定9月進行嘅立法會選舉進行初選，好多候選人都四出拉票。不過，民主黨立法會議員林卓廷，7月7號喺上水擺設街站宣傳初選，呼籲市民投票嘅時候，就遭到至少30名香港同心會嘅成員滋擾，呢啲人恐嚇林卓廷嘅義工，話「個場係我哋」，要求佢哋離開，佢哋甚至撕毁民主派嘅宣傳物品。義工曾經報警要求協助，但警察就話，之前已經有警員在場觀察，認為「一切平靜」。林卓廷事後話，而家報警求助嘅效用已經唔大。

參考
--

1. 1 2 3 4  〈藍絲闖港大｜「香江同心會」搗亂港大 藍絲斥犯法：相信警察會公平執法 ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-03-30搵到.
2. ↑  〈【莊思明公審空姐】莊思敏代妹道歉 賴網民激進言論令事件發酵 ｜ 蘋果日報〉. 《Apple Daily 蘋果日報》 (香港中文). 喺2021-03-30搵到.`{{cite web}}`: CS1 maint: url-status (link)
3. 1 2  〈香港同心會斥H&M霸凌行徑 到尖沙咀分店抗議促道歉 - RTHK〉. *news.rthk.hk* (臺灣中文). 喺2021-03-30搵到.
4. ↑  〈團體闖港大 撕連儂牆反修例宣傳品〉. 《on.cc東網》 (香港中文). 喺2021-03-30搵到.
5. 1 2  〈天下圍中︱藍絲戴國旗口罩尖嘴H&M踩場 着住Adidas叫抵制辱華品牌 ｜ 蘋果日報〉. 《Apple Daily 蘋果日報》 (香港中文). 原著喺2021-03-28歸檔. 喺2021-03-30搵到.
6. ↑  〈【立法會選舉】逾30藍絲有恃無恐 撕毁民主派候選人街站宣傳品 ｜ 蘋果日報〉. 《Apple Daily 蘋果日報》 (香港中文). 原著喺2021-03-31歸檔. 喺2021-03-30搵到.
一個有「香港加油」雙向字嘅蛋糕
**香港加油**，或者叫**香港人加油**，係一句同香港（同埋香港人）打氣嘅說話，本嚟無任何政治含意，但因為2019年反修例運動被廣泛使用，自此被當權者睇成一句禁語。

「香港加油」雙向字
---------

2019年6月爆發反修例運動嗰陣，有位叫「馬賽」嘅臺灣設計師設計咗個「香港加油」嘅雙向字，由一個方向睇係「香港」，轉90度就會睇到係「加油」。

相關事件
----

### 2021年渣打香港馬拉松禁用爭議

2021年渣打香港馬拉松係香港國家安全法實施後頭一個大型體育賽事。事前記者會入面，籌備委員會主席高威林曾表話過跑手衫上面有「香港加油」字眼無問題，不過兩日後就話「唔應該加入政治元素或口號」，暗示「香港加油」係句「政治口號」。結果賽事嗰日，有跑手著住寫有「香港加油」嘅衫，被要求換衫先至可以繼續參賽，亦有跑手因為隻腳有「香港加油」嘅紋身而需要用膠布遮住。

睇埋
--

* 反修例運動常用抗議口號

參考
--

1. ↑  〈【訪問】設計師創作「香港加油」雙向字！寄語：珍愛生長地的朋友都加油〉. *e-zone*. 2019-06-13. 喺2021-10-26搵到.
2. ↑  吳慕兒 (2021-10-21). 〈渣馬2021︱大會：跑手須絕對守法　香港加油兩日內無問題變有問題〉. 《香港01》. 喺2021-10-26搵到.
3. ↑  〈有跑手穿寫「香港加油」衣物　被要求更換才可繼續參賽〉. 《香港電台》. 2021-10-24. 喺2021-10-26搵到.
4. ↑  陶嘉心 (2021-10-24). 〈渣打馬拉松｜嚴打「香港加油」服飾　跑手需換衫　膠布遮紋身〉. 《香港01》. 喺2021-10-26搵到.
喺2021-2022年，香港多間大學嘅學生會，都因為北京未經諮詢或香港人同意而強行落實嘅《香港國安法》，加上校方唔同程度嘅配合，宣布解散。另外，好多大學亦將民主牆圍封，有啲意見就批評，大學高層咁做係打壓言論自由。

各校情況
----

### 香港大學

香港大學學生會評議會喺7月7號通過悼念「七一刺警案」涉案人士梁健輝嘅議案，之後就引嚟政府同親中組織狙擊，之後學生會成員喺受壓後被迫宣佈集體總辭。

不過，香港大學高層並無因為咁放過學生會。喺2021年7月13號，香港大學學生會唔再被香港大學承認作為代表香港大學學生嘅組織，之後去到15號香港大學更加要求學生會遷出大樓，又拆走喺民主牆同學生會大樓和平表達意見嘅標語，其後仲協助香港警察國安處對學生會進行搜查。

### 香港中文大學

2021 年，新一屆香港中文大學學生會幹事會「朔夜」當選後即被校方「封殺」，包括暫停為學生會代收會費、暫停場地支援等。結果，佢哋上任僅僅一日之後，就被逼總辭。

喺2021年11月4號，中大嘅畢業典禮日，中大多處出現標語抗議校方接管學生會同埋要求其他學生組織向校方登記事宜，標語包括「還我學生自治」、「員生共治，必先共議」、「OSA（被刪去）．屬系會．入臨政」等，但呢啲和平表達意見嘅標語，亦好快就被中大校方拆走。

### 香港城市大學

喺2022年初，城大校方聲稱學生會無交審計報告，喺2月8號宣布收回會址。當時學生會批評「校方漠視學生權益，繼而進行校內打壓」。最終學生會喺2月14號遷出，並舉行告別禮。佢哋當日由學生會會址出發，步行Cut Price（學生會嘅優惠店）門前以毛筆寫下「思想自由 學術自主 寸步不讓 抗爭到底」十六隻大字，再步行到城大民主牆同民主女神像為終站。城大學生會會長劉浚傑又慨嘆，時代已經唔再容許任何學生會存在。雖然現場學生多數都有戴好口罩，但和平嘅儀式，仍然被城大設施管理處嘅人以防疫問題為由打壓。

### 香港教育大學

2022年1月，教大管理層向全體師生發電郵，宣布唔再承認學生會地位。指學生會多年來存在管治問題，加上已連續4年以臨時行政委員會形式運作，未獲學生授權，缺乏代表性。

學生會會長楊逸銘表示學生會一直根據既有章則、程序進行選舉及委任幹事，而教大學生都可以成為學生會會員，強調學生會並無剝奪任何學生成為基本會員嘅資格。佢又話，學生會近年致力改善管治方式，增加透明度，包括設立網頁、社交媒體帳號、設置告示板、張貼會務資訊等，質疑校方如果覺得學生會存有管治問題，點解唔向佢哋提出。

同年2月，有超過十五分之一學生會會員根據會章要求召開全民投票決定學生會未來。但後來大學學生事務處處長甄玉媚發出通告指舉行全民投票，違反大學決定，因此命令停止全民投票，學生商討過後，已停止全民投票。

外間評論
----

香港大學當時嘅決定，當時被部份學生批評，有校方學生咁做係向學生宣戰，漠視學生嘅民意代表，而且對於學校唔保護學生感到痛心。

睇埋
--

* 香港國安法對高等教育界嘅影響

參考
--

1. ↑  〈【特寫】撕標語、圍板、荒廢 — 國安法下，大學民主牆變成怎樣？ | 立場報道 | 立場新聞〉. 《立場新聞 Stand News》. 原先內容歸檔喺2021-10-27. 喺2021-10-27搵到.
2. 1 2  〈港大不承認學生會 學生：校方近乎「宣戰」，深感學術自由收窄 | 立場報道 | 立場新聞〉. 《立場新聞 Stand News》. 原先內容歸檔喺2021-10-27. 喺2021-10-27搵到.
3. 1 2  〈香港大學學生會總辭之一星期後—我們可以做的就是無條件地支持〉. 《Rti 中央廣播電臺》 (中文). 原先內容歸檔喺2021-10-27. 喺2021-10-27搵到.
4. ↑  〈【特寫】撕標語、圍板、荒廢 — 國安法下，大學民主牆變成怎樣？ | 立場報道 | 立場新聞〉. 《立場新聞 Stand News》. 原先內容歸檔喺2021-10-27. 喺2021-10-27搵到.
5. ↑  中大學生報. 〈【校園新聞】畢業典禮日中大多處現標語抗議校方接管學生會 校方迅速拆除〉. *Facebook* (英文). 喺2021-11-04搵到.`{{cite web}}`: CS1 maint: url-status (link)
6. ↑  〈校方指未經同意以「城大學生會」行事影響校譽 七日內收回會址 | 獨媒報導〉. 《獨立媒體》. 2022-02-08. 喺2022-02-16搵到.
7. ↑  〈城大學生會撤出校園 會長：時代不再容許學生會存在 | 獨媒報導〉. 《獨立媒體》. 2022-02-15. 喺2022-02-16搵到.
8. ↑  〈【高校自治】教大宣布不承認學生會地位 中大學生代表將改由校方招募〉. *Radio Free Asia* (英文). 喺2022-03-02搵到.
9. ↑  "Login • Instagram". *www.instagram.com*. 喺2022-03-02搵到. `{{cite web}}`: Cite uses generic title (help)
**台17甲線（安南－湖內橋）**係台17線嘅一條支線，北起臺南市安定安南區界嘅國道八號台南端，南至高雄市湖內區湖內橋，全長26.851公里。

公路描述
----

台17甲線嘅起點喺台南市安南區同安定區區界嘅國道八號台南端，其中起點至台江大道之間嘅車道屬於雙向二快車道二側車道一慢車道，路名叫安吉路。自起點開始往南方行進，至公學路口時同市道178號交匯，喺台江大道路口時同台17乙線交匯，而呢度亦係台17乙線嘅終點。至海佃路口時同台17甲線舊線交會，而後接海佃路並續往南方行進，通過鹽水溪嘅鹽水溪橋後進入北區。

進入北區後，路名叫文賢路，往南行進後，喺成功路同文賢路口處接成功路，喺金華路同成功路口處接金華路，並進入中西區。公路行進至府前路口時同市道182號交會，而呢度亦係市道182號嘅起點，然後通過永華路口後進入南區。至中華南路路口時接明興路，然後喺灣裏附近同台86線橋下道路交會，喺南萣橋跨越二仁溪後進入高雄市茄萣區。

進入高雄市茄萣區後接白砂路，喺中正路同白砂路口處接中正路。進入湖內區後通過湖內區公所、海埔等地，最後喺湖內橋附近同台17線同埋台28線交會，就係呢條公路嘅終點。

行經行政區
-----


| 縣市 | 鄉鎮市區 | 地點 | 公里 | 交會道路 | 備註 |
| --- | --- | --- | --- | --- | --- |
| 臺南市 | 安南區 | 台南端 | 0.000 |  國道八號 | 公路起點 |
| 長安里公學路口 | 1.443 |  市道178號 | 公學路與安吉路口；市道178號起點 |
| 溪心寮 | 2.334 |  台17乙線 | 台江大道與安吉路口；台17乙線終點 |
| 海尾寮 | 4.440 | 台17甲線舊線 | 海佃路與安吉路口 |
| 北區 | 冇主要交會點 |
| 中西區 | 府前路口 | 10.250 |  市道182號 | 金華路與府前路口 |
| 南區 |  | 16.550 |  | 台86線橋下道路 |
| 灣裏 | 16.800 |  |  |
| 南萣橋 | 18.500 |  | 臺南市同高雄市市界 |
| 高雄市 | 茄萣區 | 白砂崙 | 18.900 |  |  |
| 湖內區 | 湖內區公所 | 22.150 |  |  |
| 海埔 | 24.000 |  |  |
| 湖內橋 | 26.851 |  台17線 / 台28線 | 公路終點；接台17線；台28線起點 |
|

攷
-

1. ↑  〈省道公路里程(台1~台39)〉 (PDF). 中華民國交通部公路總局. 喺2016-07-16搵到.
2. 1 2 3  Google (2017-06-21). 〈台17甲線〉 (地圖). *Google Maps*. Google. 喺2017-06-21搵到. `{{cite map}}`: `|author=` has generic name (help); Unknown parameter `|mapurl=` ignored (`|map-url=` suggested) (help)
《**賽里木湖的月光**》係由譚晶、臨渡、劉洲作詞，劉洲作曲、編曲同監製，喺2017年2月18號《歌手2017》第五期節目以全新原創作品第一次發佈，並由譚晶本人命名同演唱。

簡介
--

呢隻歌係《我是歌手》開播五季以嚟第一次出現全新嘅原創作品。呢隻歌嘅創作背景係以中國新疆賽里木湖做背景，靈感嚟自伊犁本土民歌《阿瓦爾古麗》，並喺前奏加入呢隻歌。

譚晶喺呢隻歌融合咗世界音樂，喺首歌入面加咗7種大部分係非物質文化遺產嘅民族音樂，其中以新疆民族音樂做主打。例如佢請咗新疆維吾爾族歌手、弗拉門戈結他演奏家克爾曼一齊合作，新疆舞蹈家皮達古麗幫隻歌伴舞。將7種樂器融入到流行曲式入面，以西班牙佛蘭明歌嘅旋律，將中國民族音樂嘅精粹融合，做到世界音樂嘅感覺。

譚晶喺表演嗰晚，著咗好中性嘅西裝、頭頂戴咗一頂禮服帽。佢喺嗰晚仲攞到觀眾票選、歌手互投嘅第一名。佢嘅音樂合伙人張大大仲話首歌係譚晶為咗呢個比賽而專門度身定做。另外，譚晶去過新疆留咗十日，話過想透過呢隻歌將民族音樂融入到最潮最流行嘅音樂入面。而今次嘅表演，譚晶都話佢係第一次喺舞台上跳舞、唱快歌，做咗咁多年都冇做過嘅嘢。

創作名單
----

以下內容整合自網易雲音樂、官方影片：

* 演唱：譚晶
* 填詞：譚晶、臨渡、劉洲
* 作曲：劉洲
* 編曲：劉洲
* Program：劉洲
* 定位製作人：劉洲
* 音樂總監：梁翹柏
* 混音：林夢洋
* 鍵盤：達日丹、黃丹儀、白宇軒
* 貝斯：韓陽
* 鼓：郝稷倫
* 打擊樂：王宏濤
* 和聲：愛之音合音組
* 前奏：取自民歌《阿瓦爾古麗》
* 弗拉門戈結他：克爾曼
* 杜塔爾琴：克爾曼
* 烏特琴：馬合木提·買買提
* 巴格拉曼琴：阿不都沙拉木
* 艾捷克：阿里木江·阿不力孜
* 中東鼓：祖卡哈肉孜
* 非洲鼓：也爾布洛
* 那格拉鼓：伊卜拉伊木·巴拉提

軼聞
--

譚晶喺第五集唱咗呢隻歌之後，喺第六集播出前一晚就被退賽，有網民猜測係因為《賽里木湖的月光》嘅歌詞涉及有一度有爭議嘅地名，造成南疆人同北疆人兩邊嘅衝突，並引發社會事件（烏魯木齊七五事件）。

翻唱
--

* 蔡開麗

參考
--

1. 1 2 3 4  〈《歌手》谭晶玩反串撩翻全场，原创《赛里木湖的月光》玩转民族风〉. 金鷹網. 2017-02-17. 原著喺2020-06-22歸檔. 喺2020-06-23搵到.
2. ↑  千帆 (2017-02-22). 〈《赛里木湖的月光》带火了新疆民族乐器〉. 環球網. 喺2020-06-23搵到.
3. ↑  〈谭晶造《歌手》开播最大悬念 首支原创歌诞生〉. 搜狐音乐. 2017-02-16. 喺2020-06-23搵到.
4. ↑  〈赛里木的月光 (Live)〉. 《网易云音乐》. 喺2020-06-23搵到.
5. ↑  〈【張敬軒之後】涉政治敏感問題？總政歌手譚晶退賽《歌手》〉. 香港01. 2017-02-26. 喺2020-06-23搵到.
6. ↑  蔡開麗翻唱 Youtube

出面網頁
----

* 譚晶《賽里木湖的月光》嘅官方影片
雍仁響1940年
**秩父宮雍仁親王**（日文：秩父宮雍仁親王／ちちぶのみや やすひとしんのう *Chichibu-no-miya Yasuhito Shinnō* 、1902年6月25號—1953年1月4號）係大正天皇二仔、昭和天皇細佬，乳名**淳宮**（日文：淳宮／あつのみや *Atsu no miya*），曾經係日本陸軍少將、日本國會議員，宮號係秩父宮。

經歷
--

由左手開始數起係皇太子裕仁親王、三笠宮崇仁親王、高松宮宣仁親王同埋雍仁佢自己
佢同大佬裕仁、二細佬宣仁年紀差唔多大，但係當三個比起上嚟，雍仁佢係最好動嗰個，例如三個人爭玩具嘅時候，雍仁多數都係最先搶到玩具嗰個。聽講，因為係咁，爺爺明治天皇經常送玩具畀佢玩，但兩爺孫好少見面。

響1909年，佢入讀學習院初等科，之後升讀學習院中等科，試過轉讀陸軍中央幼年學校。響1920年，入讀陸軍士官學校，兩年之後畢業，升上做陸軍少尉，同年設立秩父宮。響1928年，正式同松平恆雄大女節子結婚，而節子改名叫勢津子。當時啲人叫呢場婚姻做「本世紀嘅大戀愛」。勢津子曾經大過一次肚，當時佢哋好開心，但之後勢津子流產，佢哋就好傷心，之後勢津子都再冇試過大肚。

雍仁響1948年
響1931年，佢做上陸上自衛隊第1師團步兵第三連隊中隊長，響1935年做弘前市步兵第31連隊第3大隊長，而老婆勢津子都同佢一齊去弘前。

雍仁親王像
皇道派軍官一直都好想立雍仁佢做天皇，因為佢比起大佬裕仁更加受到國民鍾意（因為佢好活潑，玩滑雪同欖球都好叻，同埋嗰時侄仔明仁都未出世，再加上佢哋覺得雍仁叻過比裕仁），就連駐日盟軍總司令部阿頭麥克阿瑟都曾經諗住命令裕仁讓位畀雍仁。響1933年，明仁出世，雍仁嘅地位開始下滑。響1936年，發生咗二二六事件，之後有好多支持雍仁佢繼位嘅軍宮畀裕仁徹底清除，佢響軍隊入面嘅影響力徹底下降。

響1937年，佢到歐洲巡迴訪問，試過出席佐治六世嘅登基儀式。佢行程嘅最後一站係德國，重同希特拉響紐倫堡會談。當希特拉提到史太林嘅時候，雍仁直接咁話「我好憎佢」。之後佢一直都唔支持日本結盟，同支持日本結盟嘅裕仁相反。

響1938年，佢以陸軍少將嘅身份出任華南派遣軍參謀，參加中日戰爭。

雍仁同勢津子
1940年被診斷有肺癆，1941年開始一直喺日本養病，1953年響神奈川縣病逝，終年50歲。

參考
--

1. ↑  〈這是裕仁天皇的弟弟，能力在裕仁之上，因侵華戰爭得了絕症〉 (香港中文). 原著喺2020-06-15歸檔. 喺2020-07-01搵到.
座標: 22°29′45″N 114°08′12″E﻿ / ﻿22.49583°N 114.13667°E﻿ / 22.49583; 114.13667

思德書室
**思德書室**喺香港新界北區粉嶺南圍，係新界五大家族粉嶺彭氏三間祖祠之一。思德書室喺道光26年（1846年）起，由彭氏彭步進為咗紀念佢嘅第六代祖先彭思隱所起，並且為村民提供教育。思德書室由1936年開始用做政府資助嘅粉嶺學校校址，而家書室出面仍然保留「粉嶺學校」嘅牌坊。喺1957年搬咗去隔籬新校址，改名做粉嶺公立學校。書室喺2009年12月18號被古物古蹟辦事處評為二級歷史建築。

結構同用途
-----

思德書室係一間兩進式家祠兼學塾，曾經喺道光同光緒年間兩次重修，除咗祭祀祖先外，亦畀族裏面嘅子弟研習進修之用。書院規模唔大，只係得幾個課室，以前只畀姓彭嘅村民入讀，外姓者一律拒絕。上一輩嘅村民都係喺書院讀書，採用中國嘅傳統教材教學，粉嶺公立學校起好之後就搬咗過去，而原來嘅思德書室就改做教師宿舍。後來政府改例，禁止任何人喺學校範圍留宿，思德書室就唔再做學校宿舍。而家書室已經冇咗教育嘅功能，只畀族人做祭祀同舉行宴會之用。

最近一次維修喺2000年進行，工程將兩邊嘅房間屋頂改用混凝土，並將窗門改成鋁窗，破壞咗建築物嘅原本面貌。

參考
--

1. ↑  粉嶺公立學校歷史 互聯網檔案館嘅歸檔，歸檔日期2007-09-27.

* 從彭氏古堡宏觀粉嶺圍之今昔
* 《新界宗族文化之旅》，嚴瑞源編著，萬里書店，ISBN：962-14-2936-6

睇埋
--

* 彭氏宗祠 (粉嶺圍)

出面網頁
----

* 思德書室-粉嶺古蹟
**黃鳳琼**，前香港演員，喺2014年移民去加拿大。

早年生涯
----

黃鳳琼係香港演藝學院畢業生，同李婉華、劉雅麗係同班同學，1988年參加無綫《銀河接力大賽》入行。

演藝生涯
----

多年演藝生涯，佢拍攝過數以百計部嘅劇集，但都係做一啲師奶或者北姑嘅閒角。觀眾較深刻作品，包括有《大時代》丁蟹（鄭少秋飾演）嘅走佬老婆，同埋電影《九品芝麻官》中段表哥常威（鄒兆龍飾演）有姦情嘅婉君表妹。

去到2012年，王維基成立香港電視網絡（HKTV）準備進軍免費電視行業，並招兵買馬力邀黃鳳琼加盟，但2013年時任行政長官梁振英聲稱『一籃子』因素否決發牌，最後黃鳳琼放棄佢嘅演藝夢移民。

政治立場
----

黃鳳琼可以被視為支持反修例運動但係無乜參與嘅公眾人士，亦對2012年之後嘅香港政府持負面態度。

喺2020年12月，黃鳳琼接受《香港蘋果日報》訪問，話港視不獲發牌，令佢對政府失望從而希望移民，當時佢亦有出席一啲支持港視嘅活動。另外佢又曾經話，如果佢當時仲喺香港，可能已經『被自殺』。

參考
--

1. 1 2 3 4 5 6  〈TVB前「御用北姑」黃鳳琼對香港政府心死移民加國：覺得冇咗公義 ｜ 蘋果日報〉. 《Apple Daily 蘋果日報》 (香港中文). 原著喺2021-02-12歸檔. 喺2020-12-17搵到.
2. 1 2  〈明報新聞網海外版 - 加東版(多倫多) - Canada Toronto Chinese Newspaper - 影視〉. *www.mingpaocanada.com*. 喺2020-12-17搵到.
**空氣**（粵拼：hung1 hei3）係指地球大氣層入便嘅氣體，其中有 78%係氮氣，21%係氧氣，重有好多稀有氣體同雜質。空氣嘅成分唔係固定嘅，隨住高度嘅改變、氣壓嘅改變，空氣嘅組成比例亦會改變。之不過長期以嚟啲人一直認為空氣係一挺單一嘅物質，直到後嚟法國科學家拉瓦錫通過實驗首先得出咗空氣係有氧氣同氮氣組成嘅結論。19世紀末，科學家又通過大量嘅實驗發現，空氣入便重有氦、氬、氙呢啲稀有氣體。

喺自然狀態下空氣係冇味嘅。

空氣入便嘅氧氣對於所有需氧生物嚟講係必須嘅。所有動物需要呼吸氧氣。除此之外植物利用空氣入便嘅二氧化碳光合作用，二氧化碳係近乎所有植物嘅唯一嘅碳來源。

成分
--

### 氮

氮氣係一挺化學上好鬼惰性嘅氣體。要通過固氮佢先可以進入氮循環，能夠被生物利用。生物嘅胺基酸需要氮。通過反硝化作用氮返到空氣入便。喺技術上啲人用哈勃固氨法會將空氣入便嘅氮加工為肥料。固氮同反硝化作用基本上互相抵消，對空氣入便嘅氮濃度冇影響。喺深潛嘅過程中（潛水深度大過60米）壓縮空氣樽入便嘅氮就要被氦代替，唔係嘅話溶喺血入便嘅氮會導致氮麻醉。

### 氧

氧係一挺重要嘅氧化劑，佢會令到空氣有氧化嘅作用。幾乎所有化學燃燒同生理呼吸都需要氧。空氣入便嘅氧係通過光合作用產生嘅。喺成個地球歷史通過光合作用產生嘅氧嘅總量大概係今日空氣入便氧嘅總量嘅20倍。

### 氬

氬係一挺惰性氣體。佢基本上唔參加化學反應。於是乎喺焊接嗰陣氬用嚟做保護氣。重有，因為佢嘅導熱性相對差過空氣，於是乎佢亦被用作窗玻璃之間嘅隔熱氣體。

### 水蒸氣

按照空氣濕度嘅唔同，空氣入便可以含0至4%體積比嘅水蒸氣。一般空氣入便水蒸氣嘅含量喺0.1%體積比（極地）至3%體積比（熱帶）之間。近地面嘅水蒸氣平均含量為1.3%。

### 隨時間嘅變化

空氣成分嘅濃度係亞穩定嘅。喺一個人生存嘅時間里裏面佢嘅變化好細，之不過佢唔係自然常數。喺地球歷史上大氣層不斷變化，佢組成成分曾經幾次大幅度變化。今日嘅大氣層組成成分係大概3.5億年前形成嘅。

家下空氣成分變化最大嘅係工業化開始後二氧化碳嘅成分增加咗大概40%。有人認為呢個人為嘅溫室效應導致咗全球變暖。

因為少量氣體嘅總量好細，於是乎佢哋嘅變化幅度可以好大，人嘅生產同其他自然現象（比如火山活動）就可以喺短期導致佢濃度嘅波動。

### 隨空間嘅變化

以上畀出嘅數值基本上到100千米高度唔變。之不過因為唔同高度，大氣化學嘅反應各不相同，於是乎喺唔同高度上特別係少量氣體嘅濃度可以有好大嘅差別。喺100千米以上重嘅氣體嘅濃度下降。於是乎喺高空氫同氦嘅濃度比喺地面高得多，不過嗰啲入便嘅空氣密度亦要低得多。

### 低濃度物質

除以上列出嘅主要成分外，空氣重包括少量甲烷、二氧化硫（7千米以上驟減）、一氧化碳同臭氧。

其他少量氣體包括：

* 氟仿
* 過氧乙醯硝酸酯
* 二氧化氯
* 氮氧化物
* 二氧化硫
* 氡
* 汞

### 二氧化碳

二氧化碳最重要嘅生理作用係為光合作用提供碳，於是乎空氣入便二氧化碳嘅含量對植物嘅生長影響好大。因植物光合作用隨光嘅存在而開始或者停止，於是乎近地面嘅二氧化碳嘅濃度周時起伏。喺植被豐富嘅地方，近地面嘅二氧化碳嘅濃度喺日頭最低，晚黑最高。重有除熱帶外，近地面嘅二氧化碳嘅濃度重隨季節起伏。喺北半球三月至四月佢濃度最高，十月或十一月最低。人嘅活動亦會影響近地面嘅二氧化碳濃度。比如冬季隨住取暖嘅開始，二氧化碳嘅濃度提高。

### 臭氧

衡量臭氧濃度嘅係多布森單位，而唔係佢嘅濃度，原因係因為臭氧係一挺好活躍嘅氣體，佢可以好快形成，好快分解，佢嘅濃度隨高度、天氣、溫度、其他物質嘅存在同時間變化好大。

### 一氧化碳

一氧化碳係一挺冇色嘅易燃毒氣。佢由唔完全燃燒而產生。喺血液中佢可以更容易同紅血球結合，甚至乎阻止氧嘅運輸而令人致死，對進行光合作用嘅植物佢亦有危害。未經處理嘅汽車廢氣中含大概4%嘅一氧化碳。空氣入便一氧化碳嘅主要來源係植物燃燒。吸煙亦會排放一氧化碳。

物理特性
----

### 密度

喺標準狀況下空氣密度為1.293kg/m3。

### 壓力

氣壓係位於一個地點上方空氣受地球引力導致嘅靜態嘅重力造成嘅壓力。氣壓除根據測量高度變化外重受溫度同空氣動力嘅影響。喺海平面一平方米上嘅空氣壓力大概係10000千克。

### 溫度

氣溫係指近地面嘅空氣喺唔受太陽輻射加熱或地面熱源加熱嘅情況下嘅溫度。

唔同應用對於氣溫嘅定義唔一樣。喺氣象學中氣溫被定義為地面以上兩米高處嘅溫度。

### 濕度

濕度係水蒸氣喺空氣入便嘅成分。

### 其他

喺標準狀態下空氣嘅聲速為331.5m/s。

乾燥空氣嘅摩爾質量為28.9634g/mol。

喺標準狀態下空氣對可見光嘅折射率大概係1.00029。佢隨氣壓、氣溫同空氣成分變化。特別濕度對摺射率嘅影響比較大，相應地光速喺空氣入便亦隨之改變。

比熱容：

* cp = 1,005 J/(kg K) = 0,279 kWh/(Tonne K)（等壓過程）
* cv = 718 J/(kg K) = 0,199 kWh/(Tonne K)（等體過程）

唔含水蒸氣嘅空氣被嗌做乾空氣。乾空氣嘅氣體常數為2.8704\*10\*\*6erg g\*\*(-1) K\*\*(-1)，平均分子量=28.966g mol\*\*(-1) ，定壓比熱=7R/2=0.240 cal g\*\*(-1) K\*\*(-1)，乾空氣定容比熱 =5R/2=0.171 cal g\*\*(-1) K\*\*(-1)。

空氣污染同保護
-------

空氣污染係對空氣嘅環境污染，佢係通過煙、塵、霧、蒸汽、氣溶膠同有味物質對自然嘅空氣成分造成嘅變化。

喺過去幾年，發達國家嘅空氣污染情況有所好轉，但溫室氣體嘅釋放依然不斷上升。喺第三世界同新工業化國家（好似中國），空氣污染依然係一個好嚴重嘅問題。

文化意義
----

古希臘哲學入便嘅四元素說列空氣為世界萬物嘅基本組成部分之一。同空氣相應嘅正多面體係正八面體。
空集嘅符號
**空集**（英文：empty set），又叫**空集合**，喺集合論裡面，無元素（成員）嘅集。空集用符號**∅**來表示，有時為咗方便打起見，亦寫做**{}**，即係集符號裡面無元素。

特性
--

空集只有一個：假設有兩空集 A 同 B，咁 A 包含 B 而且 B 包含 A，由外延公理（如果兩個集嘅元素一樣，咁佢哋係同一個集）得出結論 A=B；所以空集係唯一嘅。

任何一個集，用*A*表示：

* 空集一定係*A*嘅子集：
∀*A*: ∅ ⊆ *A*
* *A*同空集嘅合集，都係*A*：
∀*A*: *A* ∪ ∅ = *A*
* *A*同空集嘅交集，係空集：
∀*A*: *A* ∩ ∅ = ∅
* *A*與空集嘅笛卡兒積係空集：
∀*A*: *A* × ∅ = ∅

空集仲有以下嘅特性：

* 空集嘅子集得空集自己：
∀*A*: *A* ⊆ ∅ ⇒ *A* = ∅
* 空集嘅冪集，只係一個集裝住空集：
2∅ = {∅}
* 空集嘅元素數目係0，即係佢個勢係0，因而空集係有限集：
|∅| = 0

空集同0其實有更深刻嘅關係，如果要用集合論嚟定義自然數嘅話，例如用Zermelo-Fraenkel集合論嘅話，0嘅定義就係空集，即係話，0唔單止係一個「數字」，佢仲係一個集合，而呢個集合就係空集。

範疇論
---

如果{\displaystyle A}係一個集（空唔空都得），噉就只有一個函數由空集{\displaystyle \{\}}打去{\displaystyle A}，就係空函數。所以，空集係集範疇入面嘅初物件。

喺空集上面只得一種方法定義拓樸結構，就係唯一嘅開集就係個空集。呢個拓樸空間喺拓樸空間範疇入面亦都係初物件。
皮蛋瘦肉粥
**皮蛋瘦肉粥**pei4 daan2 sau3 juk6 zuk1 係一種喺中國廣東成日見到嘅粥，以切成細塊嘅皮蛋同鹹瘦肉做配料。皮蛋瘦肉粥喺香港好受歡迎，所有粥麪專門店同中式酒樓都幾乎一定有呢種粥供應。不過，唔同餐廳嘅煮法都有啲唔同：有啲用攪碎咗嘅豬肉，亦有用切成絲嘅豬肉。採用唔同嘅瘦肉，會為粥帶來唔同嘅口感，但味道就差唔多。喺中國本土，有人會喺食之前加上香油（麻油）同葱花，喺香港就會加葱花或者薄脆。

另外，亦有喺皮蛋瘦肉粥演變而成嘅皮蛋肉片粥，用咗新鮮嘅肉片，而唔係醃過嘅鹹瘦肉做配料。

材料
--

（建議）

* 主料：皮蛋2個、豬瘦肉餡（切成絲或攪成肉碎）300克
* 輔料：稻米50-100克、薑絲、葱、油菜
* 調料：食鹽、雞精、料酒、胡椒粉、食油、清水

煮法
--

唔同嘅場合有唔同嘅煮法。喺大牌檔或者粥麪專門店，通常店主都會喺店度煮好一大鍋粥，叫做粥底。煮嗰時只要將主料準備好放入碗度，再倒上滾熱辣嘅熱粥就上得枱。但喺屋企煮嘅話，就建議用成塊豬肉，加鹽腌幾個鐘。米同水煮滾，豬肉連鹽加。煲三個鐘頭以上，等到豬肉變得鬆化，一壓就散。加入皮蛋滾一滾就得。

秘訣
--

煮粥時加入少少腐竹碎或煮溶嘅腐皮水，可以令粥變得更綿滑。

暱稱
--

### 香港

* 「皮蛋瘦」
**第25屆泰國眾議院選舉**響2014年2月2號舉行。

背景
--

總理英祿響反政府示威者要求佢落台嘅壓力下，宣布解散國會提前大選。

1月15號，反政府示威持續封鎖曼谷行動去到第三日，市入面發生多單零星暴力事件。有激進派示威者話，英祿到呢日唔辭職嘅話，就會佔據機場通訊電台同股票交易所。而堅持唔辭職嘅看守總理英祿話，即管面對壓力，2月2日嘅泰國選舉會如期舉行。英祿朝早同七十個代表唔同利益嘅黨派開會。傾選舉委員會提出，將原定2月舉行嘅大選，押後到5月舉行嘅方案。不過選舉委員會只係派代表出席，發起反政府示威嘅人民民主改革委員會同在野民主黨，都冇出席會議。之後英祿話：「政府同選舉委員會都冇權押後大選，而大部分參加會議嘅人都同意如期舉行大選。」

結果
--

2月2號投票日有示威者堵塞道路，阻止選民投票，全國有成五分一選區票站無法運作。

後續
--

2月4號泰國在野民主黨黨魁阿披實話，會要求憲法法院裁定2號選舉違反憲法第六十八條，亦即禁止民眾以唔合憲嘅手段，攞到管治國家權力嘅條文，兼宣佈選舉無效，同時會要求法院解散看守總理英祿所屬嘅為泰黨。另一方面，反政府示威領袖素貼話，將會全面封鎖曼谷，重會派人包圍英祿屋企同仍然運作嘅政府機構。但素貼表明，示威者唔會強行入去建築物入面，又話噉樣做，會令到看守政府對佢哋採取暴力行動。

3月泰國憲法法院宣布，由於2月2號嗰日唔係全國各地選民同時投票，所以今次大選係違憲，所以大選冇效。

分析
--

分析認為，2月大選冇效，政府要再重新訂過新嘅投票日子。國會唔知幾時可以重開，選出新總理同成立新政府。

攷
-

1. 1 2 3 4 5 6  （繁體中文）英祿宣布大選下月2日如期舉行，now新聞，響2014年1月15號搵到。
2. ↑  （繁體中文）泰國民主黨將提請周日選舉無效，now新聞，響2014年2月4號搵到。

| * 睇
* 傾
* 改
泰國 泰國選舉 |
| --- |
| 眾議院選舉 | 第1屆（1933年） ‧ 第2屆（1937年） ‧ 第3屆（1938年） ‧ 第4屆（1946年） ‧ 第5屆（1948年） ‧ 第6屆（1952年） ‧ 第7屆（1957年） ‧ 第8屆（1957年） ‧ 第9屆（1969年） ‧ 第10屆（1975年） ‧ 第11屆（1976年） ‧ 第12屆（1979年） ‧ 第13屆（1983年） ‧ 第14屆（1986年） ‧ 第15屆（1988年） ‧ 第16屆（1992年） ‧ 第17屆（1992年） ‧ 第18屆（1995年） ‧ 第19屆（1996年） ‧ 第20屆（2001年） ‧ 第21屆（2005年） ‧ 第22屆（2006年） ‧ 第23屆（2007年） ‧ 第24屆（2011年） ‧ 第25屆（2014年） ‧ 第26屆（2019年） |
| 參議院選舉 | 第1屆（2000年） ‧ 第2屆（2006年） ‧ 第3屆（2008年） ‧ 第4屆（2014年） |
| 地方選舉 | 第1屆（2006年） ‧ |
| 公投 | 2007年 ‧ 2016年 ‧ |
**新界西貢坑口區鄭植之中學**，或者就咁叫**鄭植之中學**（**Cheng Chek Chee Secondary School**，英文簡稱**CCCSS**），喺香港新界西貢竹角路8號，1979年創校。

20世紀70年代，西貢坑口區發展啱啱起步，區內嘅中學學額好唔夠。有見及此，一班鄉村地區人士成立咗「新界西貢坑口區中學有限公司」，向政府申請撥地，重四出籌錢起校舍[未記出處或冇根據]。最後，得到捷和集團鄭植之捐112萬蚊港紙錢先搞得成，其他捐錢人包括市政局議員張人龍[未記出處或冇根據]、九龍樂善堂1969-1970年度主席兼九龍城區議會1985-1994年度主席黃錫江[未記出處或冇根據]、無綫電視行政總裁邵逸夫爵士、香港新界婦孺福利會創辦人梁省德、香港藝員狄龍、姜大衛、王鍾、鄧光榮、劉家良、汪禹、香港配音員丁羽、演唱會之父張耀榮、香港導演楚原、李翰祥等等。

1980年9月3號，新界政務司鍾逸傑響竹角新校舍主持奠基禮，同年11月27號，由港督麥理浩爵士主持校舍啟用儀式。

由於學校喺出入清水灣同西貢嘅主要幹道－清水灣道同西貢公路交界，所以當地居民當咗鄭植之中學係其中一個地標[未記出處或冇根據]。

交通
--

### 巴士

* 九龍巴士91線：鑽石山鐵路站 - 清水灣
* 九龍巴士91M線：寶琳地鐵站 - 鑽石山鐵路站
* 九龍巴士92線：鑽石山鐵路站 - 西貢巴士總站
* 新巴792M線：西貢巴士總站 - 調景嶺站

### 小巴/綠色專線小巴

* 1A專線：彩虹站－西貢巴士總站
* 1M專線：彩虹站－西貢巴士總站
* 11專線：彩虹站－坑口站
* 11M專線：香港科技大學－坑口站（循環線）
* 104專線：香港科技大學－牛頭角站（循環線）

拎
-

* 新界西貢坑口區鄭植之中學嘅官方網站
朱常洛
**朱常洛**（1582年8月28號—1620年9月26號，萬曆十年－泰昌元年）係大明第十四任皇帝，佢死後廟號做**光宗**，謚號**崇天契道英睿恭純憲文景武淵仁懿孝貞皇帝**。佢做得一個月皇帝，年號係泰昌，所以又叫做**泰昌皇帝**。朱常洛係神宗朱翊鈞大仔，而佢阿媽係恭妃王氏。朱常洛一生都響鬥爭裏面過，亦都出名好色。

生平
--

1582年，佢阿媽恭妃原本係慈聖皇太后個宮女，出身低，所以朱常洛無乜點理過佢。朱翊鈞只係鍾意鄭貴妃，重想立鄭貴妃生嘅朱常洵做太子，不過朝臣話大明只係會立大仔做太子，反對咁做。佢哋一鬥就十五年。去到1601年（萬曆廿九年），朱常洛響恭聖皇太后同班朝臣支持之下，就做咗皇太子。1615年（萬曆四十三年），發生梃擊案，係明末宮廷大三案之一。太子俾張差拎支棍闖入太子間屋慈慶宮，打傷守門口太監。好彩內侍韓本用發覺，通知人捉走佢。呢件事懷疑係鄭貴妃使人做嘅。

1620年，萬曆四十八年，朱翊鈞死咗。朱常洛做咗皇帝，年號泰昌。朱常洛做皇帝之後，就要對住佢阿爸啲蘇州史。無論係政、經濟、宮廷、軍事都敗壞。外有後金威脅，裏面就快瓦解。

泰昌帝登位後，朝內黨爭同埋宮闈糾紛更加尖銳，先後發生移宮案、紅丸案。萬曆帝死後，貴妃鄭氏重住喺乾清宮，以獻美姬爭當皇太后，皇太子登位後唔可以住喺乾清宮。泰昌帝寵妃挾持皇太子於乾清宮，力爭皇后寶座。喺以東林黨人為主力嘅朝臣強大壓力下，至迫使鄭貴妃、李選侍由乾清宮搬出。新皇帝朱常洛入住乾清宮後，每日沉於酒色，繼位冇幾多日，就一病不起。鴻臚寺丞李可灼呈上二丸僊丹，朱常洛食咗之後第二日朝早死咗，引起「紅丸」之爭。泰昌帝死時得39歲，只做咗一個月皇帝，史稱「一月天子」。呢個時候萬曆皇帝屍棺重未埋葬，泰昌帝地宮亦冇可能喺短期內整好。無奈之下，就喺原北京昌平景泰陵廢址上重建新陵，天啟元年（1621年）三月重新修繕，八月完工，九月入葬，名為慶陵。陪葬嘅有孝元、孝和、孝純三個皇后。

光宗過身之後，由大仔朱由校繼位，就係明熹宗。

睇埋
--

* 泰昌

攷
-
唔好同**陳安琪 (演員)**搞亂。
**陳安琪**（英文：**Angie Chan On-Kei**，1949年11月5號—）係香港女導演。佢原籍廣東，喺上海出世。佢喺1980年代拍過幾齣商業片起名，後來轉行做廣告，2000年代尾開始拍紀錄片，再引起關注。

生平
--

陳安琪阿爸做過中國廣播公司製作人。陳安琪仲有一個細佬，攝影師陳贊雲。陳父同陳母離咗婚，之後再娶一個德國人。1967年，陳母肺癌病逝。1978年，陳父喺德國波恩肝癌病逝。

陳安琪分別喺香港同台灣升讀小學及中學，之後喺美國愛荷華大學留學，獲傳理系榮譽學士及碩士學位。畢業之後喺美國做工三年，再到洛杉磯加州大學進修，攞到電影系碩士學位。佢試過喺美國電影界及電視界做工，做過副導演、場務、攝影及製作人，亦試過教電影課程。1979年拍攝嘅短片《探訪》喺1980年多倫多「超8米厘」電影節（Toronto Super 8 Film Festival）獲最佳紀錄片獎。劉家昌導演電影《揹國旗的人》，佢喺1980年底為呢齣戲嘅美國外景部份做副導演及製片，之後返香港做成龍電影《龍少爺》嘅副導演。佢做過《夜驚魂》等電影嘅副導演以後，向邵氏公司嘅方逸華自薦，開拍《窺情》、《花街時代》。《花街時代》令葉德嫻獲得香港電影金像獎最佳女配角。佢亦有客串演出電影同電視劇。

陳完成《愛情謎語》之後轉戰廣告界，專做電視廣告及企業形象推廣短片，攞到多個國際廣告大獎。

2008年，陳導演紀錄片《愛與狗同行》，獲得台灣金馬獎最佳紀錄片提名。之後佢花咗3年去拍《三生三世聶華苓》，以旅美華人作家聶華苓做中心人物，2012年拍好，入選香港電影評論學會嘅「2012年度推薦電影」，並獲第13屆華語電影傳媒大獎提名最佳電影及最佳導演。

陳安琪最新作品係紀錄片《水底行走的人》，2017年喺溫哥華國際電影節首映。

電影
--

### 導演

* 《探訪》（德文：Der Besuch）（1979）
* 《窺情》（1983）
* 《花街時代》（1985）
* 《愛情謎語》（1988）
* 《愛與狗同行》（2008）
* 《三生三世聶華苓》（2012）
* 《水底行走的人》（2017）

參考
--

1. 1 2 3 4  〈香港電影導演大全 - 導演 - Angie CHEN〉. *www.hkfilmdirectors.com* (繁體中文). 原先內容歸檔喺2016-09-10. 喺2018-05-24搵到.
2. ↑  〈八方人物：狗死後才能原諒爸爸〉. 《Apple Daily 蘋果日報》. 2008-05-12. 原著喺2018-08-30歸檔. 喺2018-05-24搵到. `{{cite web}}`: Cite has empty unknown parameter: `|dead-url=` (help)
3. ↑  "Hong Kong Film Directors' Guild - Directors - Angie CHEN". *www.hkfilmdirectors.com* (英文). 原先內容歸檔喺2017-11-17. 喺2018-05-25搵到.
4. ↑  "Chen, On-Kei Angie". *Hong Kong Women Filmmakers* (美國英文). 2014-08-07. 原先內容歸檔喺2017-11-25. 喺2018-05-24搵到.
5. ↑  鄧達智 (2013-01-10). 〈三生三世陳安琪〉. 《Apple Daily 蘋果日報》. 原著喺2018-08-30歸檔. 喺2018-05-24搵到. `{{cite web}}`: Cite has empty unknown parameter: `|dead-url=` (help)
6. ↑  〈港導演陳安琪拍紀錄片 《水底行走的人》全球首映〉. 《星島日報 加拿大 溫哥華》 (臺灣中文). 2017-10-05. 原著喺2018-05-18歸檔. 喺2018-05-24搵到.

出面網頁
----

* 陳安琪喺豆瓣電影嘅資料（大陸簡體）
* 陳安琪喺香港影庫嘅資料（繁體中文 - 香港）
* 陳安琪喺互聯網電影資料庫嘅資料（英文）
* 陳安琪喺香港電影導演大全嘅專頁
* 喺Vimeo嘅《愛與狗同行》全片
* 元氣堂：一棵大樹作三分（陳安琪拍攝《三生三世聶華苓》嘅經歷）
萃卦
**萃卦**，或者就咁叫**萃**，係六十四卦之中嘅第卌五卦。佢上卦係兌卦，代表澤，即係☱；下卦係坤卦，代表地，即係☷。所以，萃卦就畫成䷬。為咗方便記住卦象，佢有個名叫**澤地萃**。

卦辭
--

亨。 王假有廟，利見大人，亨，利貞。 用大牲吉，利有攸往。

彖曰：萃，聚也；順以說，剛中而應，故聚也。王假有廟，致孝享也。利見大人亨，聚以正也。 用大牲吉，利有攸往，順天命也。 觀其所聚，而天地萬物之情可見矣。

象曰：澤上於地，萃；君子以除戎器，戒不虞。

爻辭
--

初六：有孚不終，乃亂乃萃，若號一握為笑，勿恤，往無咎。

六二：引吉，無咎，孚乃利用禴。

六三：萃如，嗟如，無攸利，往無咎，小吝。

九四：大吉，無咎。

九五：萃有位，無咎。 匪孚，元永貞，悔亡。

上六：齎咨涕洟，無咎。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
響J. R. R. Tolkien's 嘅虚構 神話，**秘火** 或叫做 **唔熄嘅火**，亦可能係**Anor嘅火**都指某樣神秘嘅力量。

**秘火**(*the Secret Fire*)，或者叫**火，唔滅嘅**(*the Flame Imperishable*)，似乎指Eru Ilúvatar嘅一方面，創造力量。開頭渠同 Ilúvatar 一齊。Melkor，為要 Ilúvatar 同等嘅力量，想揾渠，但揾唔到。呢樣欲望令 Melkor 反叛 Ilúvatar （有啲似Paradise Lost入面撒旦嘅墮落)。後來 Ilúvatar放咗支火（或者渠嘅一方面）入大地（*en:Arda*)嘅深心。

「咁 Ilúvatar實現咗渠地嘅想象，重擺渠響個虚度，重響個世界嘅心點着咗秘火，而叫渠做Eä（大地？）。」(*Therefore Ilúvatar gave to their vision Being, and set it amid the Void, and the Secret Fire was sent to burn at the heart of the World; and it was called Eä.*)   
 — Valaquenta, *The Silmarillion*.
亦有話秘火係任何fëar嘅一部分：渠係令到有感覺嘅個體(*sentient beings*) 曉得獨立思想嘅恩賜。 無咗渠，造唔出新嘅個體。 講到Orcs，Frodo解釋畀Sam聽：

*「生渠地嘅陰暗剩係識得模仿，唔識整: 唔係真正實在嘅新嘢。」("The Shadow that bred them can only mock, it cannot make: not real new things of its own.")*   
 — *The Return of the King* VI 1: The Tower of Cirith Ungol
Gandalf the Grey referred to both the Secret Fire and the Flame of Anor when facing the Balrog at the Bridge of Khazad-dûm: 

「你唔過得，」渠話。啲 orcs 企定響度，死寂。「我係秘火嘅侍者，揸住Anor嘅火。暗黑嘅火喺度幫你唔到，Udûn嘅火。你唔過得。」（*"You cannot pass," he said. The orcs stood still, and a dead silence fell. "I am a servant of the Secret Fire, wielder of the flame of Anor. The dark fire will not avail you here, flame of Udûn. You cannot pass."*）   
 — *The Fellowship of the Ring* II 5: The Bridge of Khazad-dûm.
*Anor* is a name for the Sun in the mythology, as well as a name for the *True West* (i.e. Valinor), while *Udûn* means Hell (specifically, Utumno, Melkor's original evil fortress and gathering place of his Balrogs). Further, some have speculated that Gandalf said "Flame of Anor" in reference to the fact that he wielded one of the Three Rings of Power, Narya. Thus it is uncertain if the *Flame of Anor* is identical to the *Secret Fire*, but both it and *The Secret Fire* identified Gandalf as a servant of the Valar. *Flame of Anor* may be a source of Gandalf's power to generate light and fire.

In the Return of the King video game, Gandalf states the Flame of Anor to be that of "hope".

參閱
--

* Fëa and hröa
* Silmarillion

參攷
--

* J.R.R. Tolkien: *Valaquenta*, 響 *Silmarillion*
| How to read a taxoboxHow to read a taxobox**亞洲馬蓋蔴** |
| --- |
| 喺廣州蘭圃種嘅亞洲馬蓋蔴喺廣州蘭圃種嘅亞洲馬蓋蔴 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 龍舌蘭科 Agavaceae |
|
|
|
|
|
| 屬 | 龍舌蘭屬 *Agave* |
|
|
|
|
|
|
|
| 種 | **亞洲馬蓋蔴 *A. cantala*** |
|

 |
|
| 二元學名 |
| ***Agave cantala***Roxb. |
|
|
|
|
|
|
|
|
|
|
|
|
|
|
|

 **亞洲馬蓋蔴**（粵拼：aa3 zau1 maa5 goi3 maa4）
（又寫做**亞洲馬蓋麻**；學名：*Agave cantala*），又嗌**菲律賓馬蓋**fei1 leot6 ban1 maa5 goi3，係龍舌蘭科龍舌蘭屬嘅肉質草本植物，原產墨西哥，而家喺印尼、中南半島、印度、墨西哥、菲律賓同中國嘅福建、海南、廣東、廣西、雲南等地都可以搵到。

樣
-

佢嘅梗好短或幾乎冇梗。葉似蓮座，肉質，灰綠，樣似線狀披針或劍噉，長1～1.4m，闊6～9cm；邊緣有黑刺，似鉤，雖然每刺之間距離冇固定，但大多數有20～25mm嘅差距，部分品種重出現3cm嘅差距；頂端有條黑刺，硬而尖，長17～20mm。花屬圓錐花序，淡綠，長60～65mm，高4～6m；被管似漏斗，長12～13mm，闊15～17mm，花被裂片似線狀披针，長大概2cm，闊6～7mm；花絲多數生喺花被管入面；花藥長25～28mm，子房長28～30mm。花期完咗唔結果。

用途
--

植株可以做庭院嘅觀景植物；葉纖維可以用嚟整繩索同大纜，部分種類可以用嚟整甾體激素藥。

### 藥用

佢嘅全草可以做藥，有補腎助陽，祛風除濕嘅功效。

連出去
---

* 马盖麻 琢木轩
* 马盖麻Agave cantula Roxb. 植物通
* 马盖麻 Agave cantula Roxb. FRPS
* 马盖麻 Agave cantula PPBC
* 马盖麻 apabi
* 昆明植物研究所. 〈马盖麻〉. 《《中国高等植物数据库全库》》. 中国科学院微生物研究所. 喺2009-02-22搵到.
**紅軍最強大**，係蘇聯嘅一首軍歌。

歌詞
--

### 俄文版

Белая армия, чёрный барон  

Снова готовят нам царский трон,  

Но от тайги до британских морей  

Красная Армия всех сильней.  

  

Так пусть же Красная  

Сжимает властно  

Свой штык мозолистой рукой,  

И все должны мы  

Неудержимо  

Идти в последний смертный бой!  

  

Красная Армия, марш марш вперёд!  

Реввоенсовет нас в бой зовёт.  

Ведь от тайги до британских морей  

Красная Армия всех сильней!  

  

Так пусть же Красная  

Сжимает властно  

Свой штык мозолистой рукой,  

И все должны мы  

Неудержимо  

Идти в последний смертный бой!  

  

Мы раздуваем пожар мировой,  

Церкви и тюрьмы сравняем с землёй.  

Ведь от тайги до британских морей  

Красная Армия всех сильней!  

  

Так пусть же Красная  

Сжимает властно  

Свой штык мозолистой рукой,  

И все должны мы  

Неудержимо  

Идти в последний смертный бой!

### 中文版
**第24屆日本參議院議員通常選舉**會喺2016年7月25號舉行，改選日本參議院242席入面半數嘅121席。

雖然外界普遍認為自由民主黨安倍晉三嘅經濟政策未見到明顯成效，選舉前民意調查顯示執政嘅自民、公明兩黨仍然會響改選修面攞到過半數議席贏出。

制度
--

日本參議院有二百四十二個議席，每三年改選一半議席，即係一百二十一席。

背景
--

呢次選舉係安倍政府夾硬通過安保法案之後第一場全國性嘅選舉，結果係畀人當做民眾對安倍經濟學同新安保法等政策嘅一次公投。

安倍陣營今次選舉目標係要贏得過半改選議席，保住推動修憲力量，響參議院嘅主導權。事實上，執政黨響不需要改選嘅一百二十一席入面佔咗七十六席，加上部分在野黨派支持修憲立場，實際已經過咗三分之二。有分析就話，雖然安倍經濟學成效唔掂，而安保法又唔受歡迎，但係另一邊廂，反對派陣營勢力薄弱，唔能夠攞到民眾信任，所以外界相信首相安倍晉三嘅執政聯盟應該會贏出，焦點就落係攞唔攞到三分二議席去幫安倍推動修憲。

今屆重有另一變數，就係今屆選舉係日本舊年通過將投票年齡降到十八歲嘅第一次選舉，估計會增加二百四十萬名年輕選民。有分析就話，呢批年輕選民歷史包袱較細，或者會支持安倍修憲；不過，分析指民眾對選舉嘅關注冇增加，投票率或者會低過三年前嘅參議院選舉；投票之前各個黨派話事人都盡最後努力，響多個主要城市街頭拉票。

政見
--

除咗經濟政策，修憲議題同核電問題都同樣備受關注。

### 自民黨

響當前日本經濟環境唔好之下，首相安倍晉三大打經濟牌，表示呢場選舉係關乎畀日本經濟振興，又抑或重返黯淡時代。

首相安倍晉三冇提到修憲問題，反而主打經濟同社會福利牌。佢承認目前嘅經濟政策仍然不足。不過一旦放棄，日本將會返到黑暗時代，佢認為應該全力推動經濟。

### 民進黨

而在野民進黨黨魁岡田克也就批評，安倍經濟學只會令到日本財富分布更加唔均勻，同埋批評安倍唔提修憲係鬼祟做法，警告如果修憲陣營攞到三分二議席，安倍肯定順勢推動修憲。

候選人
---

日本共同社報道，截至星期三（22號）中午，已經有成四百幾人報名參選。

競選活動
----

6月22號，日本參議院選舉競選活動開鑼，首相兼自民黨總裁安倍晉三，選擇去到兩個月前發生過地震嘅熊本縣，為造勢活動打頭炮。

民意調查
----

由安倍領導嘅自民黨甚至有好大機會單獨攞到六十席左右，係1989年以來第一次；而在野民進黨只可以攞到三十席左右，難以對執政黨構成威脅。

如果支持修憲嘅四個政黨：自民黨、公明黨、大阪維新會同守護日本之魂黨，加埋攞到七十八席，再加上未改選嘅議席，就可以達到修憲要到嘅三分二議席門檻，分析話到時安倍最快會響今年秋天推動修改，俗稱和平憲法入面嘅憲法第九條，山咗放棄戰爭嘅條款。

結果
--

根據日本總務省統計，截至10號夜晚六時半，各地平均投票率係百分之三十六左右，低過三年前嘅參議院選舉。而提前投票嘅人有成千六萬，較上次選舉高過兩成，係歷年最多。

最新點票結果話，執政自民、公明兩黨連同冇改選嘅議席，已經攞到參議院過半數議席。如果以執政聯盟為首，支持修改憲法嘅政黨響參議院已經攞到修憲要到嘅三分二議席，有助首相安倍晉三推動修憲，為解禁集體自衛權鋪路。

後續
--

安倍話，今後會加快安倍經濟學嘅步伐，回應國民對政黨嘅期望。不過，安倍同時表示佢作為自民黨黨魁，任期重有兩年先完，會繼續同各個政黨傾，現時傾改憲法重係太早。

攷
-

1. 1 2 3 4 5 6 7 8  （繁體中文）日本參議院改選料執政聯盟勝出，now新聞，響2016-07-10搵到。
2. 1 2 3 4 5 6 7 8  （繁體中文）日本各黨為參議院選舉展開拉票，now新聞，響2016-06-24搵到。
3. 1 2 3  （繁體中文）日本執政聯盟改選後奪參議院控制權，now新聞，響2016-07-10搵到。

| * 睇
* 傾
* 改
日本日本選舉 |
| --- |
| 眾議院議員總選舉 | 
* 第1屆（1890年）
* 第2屆（1892年）
* 第3屆（1894年）
* 第4屆（1894年）
* 第5屆（1898年）
* 第6屆（1898年）
* 第7屆（1902年）
* 第8屆（1903年）
* 第9屆（1904年）
* 第10屆（1908年）
* 第11屆（1912年）
* 第12屆（1915年）
* 第13屆（1917年）
* 第14屆（1920年）
* 第15屆（1924年）
* 第16屆（1928年）
* 第17屆（1930年）
* 第18屆（1932年）
* 第19屆（1936年）
* 第20屆（1937年）
* 第21屆（1942年）
* 第22屆（1946年）
* 第23屆（1947年）
* 第24屆（1949年）
* 第25屆（1952年）
* 第26屆（1953年）
* 第27屆（1955年）
* 第28屆（1958年）
* 第29屆（1960年）
* 第30屆（1963年）
* 第31屆（1967年）
* 第32屆（1969年）
* 第33屆（1972年）
* 第34屆（1976年）
* 第35屆（1979年）
* 第36屆（1980年）
* 第37屆（1983年）
* 第38屆（1986年）
* 第39屆（1990年）
* 第40屆（1993年）
* 第41屆（1996年）
* 第42屆（2000年）
* 第43屆（2003年）
* 第44屆（2005年）
* 第45屆（2009年）
* 第46屆（2012年）
* 第47屆（2014年）
* 第48屆（2017年）
* 第49屆（2021年）

 |
| 參議院議員通常選舉 | 
* 第1屆（1947年）
* 第2屆（1950年）
* 第3屆（1953年）
* 第4屆（1956年）
* 第5屆（1959年）
* 第6屆（1962年）
* 第7屆（1965年）
* 第8屆（1968年）
* 第9屆（1971年）
* 第10屆（1974年）
* 第11屆（1977年）
* 第12屆（1980年）
* 第13屆（1983年）
* 第14屆（1986年）
* 第15屆（1989年）
* 第16屆（1992年）
* 第17屆（1995年）
* 第18屆（1998年）
* 第19屆（2001年）
* 第20屆（2004年）
* 第21屆（2007年）
* 第22屆（2010年）
* 第23屆（2013年）
* 第24屆（2016年）
* 第25屆（2019年）

 |
相撲
日本兒童相撲
**相撲**係日本傳統運動，由兩位淨係着住相撲帶嘅人，喺土俵上面進行比賽，將對手推跌令到對方除咗腳板以外身體任何部分掂到地下或者將對方推出土俵之外就為之贏。

歷史
--

相撲歷史可以追溯到1500年前，係日本最早嘅競技活動。相撲最早出現喺宗教活動，喺豐收季節、神壇前舉行嘅慶祝活動之一。喺西元7世紀嘅時候允恭天皇嘅喪禮，當時中國曾經派遣特使致意，並表演雅樂同舞樂。而其中嘅舞樂，由於力士裸露上身表演角力，喺當時叫做「素舞」，佢嘅日文發音同今日所講嘅相撲非常接近，據講呢個就係相撲一詞嘅起源。

到咗奈良時代，相撲活動先至正式進入皇宮，成為年度競技大賽。12世紀，日本內戰不斷，相撲攻擊技巧亦喺戰鬥上發揮作用，因此，往後嘅武士同早期嘅柔道可能都同相撲有關。16世紀中期，喺大將軍織田信長嘅推動之下，相撲達到全盛，比賽場地「土俵」嘅設立，亦令到相撲走向競技之路。到咗17世紀，相撲走入名間，職業相撲迅速發展而平民化，亦逐漸成為日本國技。

相撲運動同一般運動最唔同嘅地方係，相撲一直受到天皇、將軍嘅喜愛，就算今日已經完全成為民間運動，天皇同皇太子仍然經常親臨比賽會場觀賞。因此，相撲嘅選手自然受到社會尊敬，享有崇高的地位，戰績輝煌嘅選手更成為國民崇拜嘅偶像。

### 中華起源

中國古代出現過類似嘅運動，叫做「角觝」。《漢書》記載「角觝」（角抵）係秦朝時期改嘅：

> 
> 戰國之時稍增講之，以為戲樂，用相誇示。至秦更名**角抵**者也，武帝大復增廣之；至元帝元初五年罷。
> 
> 
> 

《御覽》引用《晉書》内容，其中又用「相撲」一詞：

> 
> 潁川、襄城二郡，班宣相會，累欲作樂，襄城太守責功曹劉子篤曰：卿郡人不如潁川人**相撲**，篤曰：**相撲**下技，不足以別兩國優劣，請二郡更對，論經國大理，人物得失。
> 
> 
> 

即係話「相撲」早就響晉朝出現。北宋期間重有女子相撲，而女選手叫做「女颭」。

輸贏規則
----

相撲比賽嘅輸贏基本上係以下三項規則：

* 喺土俵裏面除咗腳板之外，身體嘅任何一部分先掂到地，就判佢輸。
* 身體嘅任何部分先掂到場外嘅地面，就判佢輸。
* 比賽嗰陣，如果腰帶俾對方拉低或露出重要部位，就判佢輸。

禁用嘅動作
-----

如果有以下犯規動作，就會判輸：

* 用拳頭攻擊對手
* 故意扯對手頭髮
* 插對手嘅眼或攻擊對手心口等要害
* 用兩隻手同時打對手嘅雙耳
* 捉住對手腰帶嘅前面或手指喺側邊伸入
* 箍住對手條頸
* 踢對手嘅胸或肚
* 拗對手嘅手指
* 殺死對手

參考
--

1. ↑  日本國技——「相撲」世界大解密！
2. ↑  相撲運動起源
3. 1 2  宋代的角觝術——兼論古代的角觝戲
4. ↑  宋代的角觝術——兼論古代的角觝戲
5. ↑  禁用動作

出面網頁
----

|  |  |
| --- | --- |
|  | 維基同享有多媒體嘅嘢：**相撲** |

* 國際相撲連盟
* 歐洲相撲連盟
* 日本相撲協會 (大相撲)
* 日本相撲連盟
* 日本女子相撲連盟
* 香港相撲協會
* 中華民國相撲協會

|  |  |
| --- | --- |
| 權威控制 | 
* LCCN: sh85130452
* GND: 4184091-4
* BNF: cb12150526q（資料）
* NDL: 00616873
* NKC: ph536711

 |
《唐伯虎點秋香》嘅 VCD 封面，由美亞娛樂發行
 搵緊第二樣意思嘅話，請睇〈**唐伯虎點秋香**〉。
《**唐伯虎點秋香**》（粵拼：tong4 baak3 fu5 dim2 cau1 hoeng1；英文：**FLIRTING SCHOLAR**）係香港出品嘅電影之一，係笑片巨星周星馳喺1993年主演嘅作品，女主角係鞏俐。呢套戲係周星馳嘅代表作，裏面一啲台詞影響咗大中華文化好多年，例如甴曱俾人叫「小強」，就喺周星馳起嘅。

電影資料
----

### 制作

* 出品機構：永盛電影製作有限公司
* 出品人：向華勝、向華強
* 監製：蕭若元
* 導演：李力持
* 編劇：李力持、谷德昭、陳文強
* 主演：周星馳、鞏俐、黃霑、鄭佩佩、朱咪咪、陳百祥、黃一山……等。

### 劇情大綱

呢個係由一套傳統嘅劇目《三笑姻緣》改篇出嚟嘅新版本故事，內容係用咗歷史人物藝術家嘅**唐寅**（又稱「唐伯虎」）嚟玩搞笑。

劇中嘅**唐伯虎**（周星馳飾）既係詩畫雙絕，亦係一個武林高手，係**唐家霸王槍**嘅傳人，只不過當年佢阿爹**唐天豪**因為一次兵器排名嘅比鬥輸咗畀**書生奪命劍**，從此退出江湖，而身為傳人嘅唐伯虎應承佢娘親唔會喺其他人面前顯露武功，以免俾仇家追殺，所以伯虎喺其他人眼中只係一個解元身份嘅文人；佢畫嘅畫或者寫出嚟嘅墨寶，就算係失敗之作都好值錢，所以日日都有大把人喺佢屋企後門度等執呢啲掉出嚟嘅垃圾。

唐伯虎娶咗八個老婆，但係冇個對辦，全部唔賢良淑德不特止，重爛賭爛飲，日日喺屋企唔係開檯打牌就猜枚飲酒，搞到唐家上下家不成家；唐伯虎因為咁而非常之痛苦，但係佢娘親就覺得班新抱熱熱鬧鬧咁冇咩問題，重鬧個仔娶咗八個老婆都唔知足。

後來有一日，唐伯虎同其餘三個才子朋友行街睇女仔（四個人合稱「江南四大才子」），遇到**華太師夫人**同四大侍婢出巡拜神兼派善包，而佢哋聽聞四大侍婢裏面嘅**秋香**（鞏俐飾）係最國色天香，於是就假扮乞兒攞包嚟乘機索油，當唐伯虎見到秋香嘅天真笑容，就此而決心要娶到秋香。

唐伯虎打扮成賣身葬父嘅孝子去到太師府喊叫賣身，最後終於感動到秋香同埋侍婢主管而入到太師府做下人，編號係9527；太師府對待男下人好似軍訓咁，而且男女侍奴係分得好清楚，所以唐伯虎要接近秋香係絕對唔容易；終於有一次，號稱「**江南四大淫俠**」嘅四個鹹濕佬喺夜晚潛入太師府想侵犯四大侍婢，點知俾伯虎撞破而帶佢哋遊花園，後來伯虎趁機會走入去秋香個宿舍想報料叫秋香小心嘅時候，發現秋香讀緊【唐寅詩集】，唐伯虎心諗掂晒得來全不費功夫，即刻向秋香表露身份，點不知俾秋香而打到一仆一碌；同一時間，四大淫俠亦俾太師府總管同埋武功高強嘅太師夫人一網打盡，重爆出係伯虎帶佢哋入嚟，正要向編號9527嘅唐伯虎問罪嘅時候，有個下人向太師夫人呈上喺秋香房裏面發現嘅【唐寅詩集】。原來太師夫人正正就係當年唐伯虎娘親嘅情敵，後來因為得唔到唐父而由愛成恨，對唐家嘅人同埋所有有關於唐家嘅嘢都恨之入骨。因為咁，太師夫人就大發脾氣要搵出邊個喺太師府收藏詩集，唐伯虎心知呢本嘢係秋香嘅，所以用一段極富動感嘅數白欖嚟攬咗上身；呢吓嘢唔單止感動咗秋香，重講服咗太師夫人而得到機會成為太師公子嘅伴讀書僮，重俾夫人賜咗個名叫**華安**，可以自由進出太師府每個地方，從此就更進一步咁接近秋香。

後來有一次，橫行霸道嘅皇爺**寧皇**帶住大班軍馬，連同師爺**對穿祥**及**奪命書生**一齊殺到嚟太師府，想以文鬥同武鬥嚟刁難華太師，畀下馬威等太師唔好同佢作對，點知都一一俾唐伯虎擊敗，搞到非常掃興而撤退；而另一邊廂，唐伯虎喺太師府所顯露嘅武功，同埋即席畫出嚟嘅畫俾太師夫人睇穿咗原來華安就係唐伯虎本人，於是將伯虎收監。

幾日後，恢復元氣嘅奪命書生返嚟太師府尋仇，重重創咗奮力頑抗嘅太師夫人，而呢個時候，秋香靜靜雞放走咗嘅唐伯虎返轉頭嚟應戰奪命書生，而且重因為打贏咗而重奪兵器譜嘅排名。唐伯虎因為拯救太師府有功，太師夫人決定既往不究，重將秋香許配咗畀唐伯虎，從此有情人終成眷屬。

### 主要出場人物同埋演出者

* 唐伯虎、唐天豪（唐父）：周星馳
* 秋香：鞏俐
* 朱茜（唐母）：朱咪咪
* 華太師：黃霑
* 太師夫人：鄭佩佩
* 太師府總管，武狀元：梁家仁
* 石榴：苑瓊丹
* 大公子華文：李家聲
* 二公子華武：黃一山
* 太師府西賓：黎彼得
* 寧皇：林威
* 對穿祥：谷德昭
* 奪命書生：劉家輝
* 祝枝山：陳百祥
* 文徵明：吳鎮宇
* 周文賓：陳輝虹（其實**周文賓**唔係正式嘅四大才子之一，**徐禎卿**先至係）
唔好同**大盜龍**搞亂。

| How to read a taxoboxHow to read a taxobox**二連巨盜龍**
化石年代：白堊紀晚期 |
| --- |
|  |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物 |
|
|
|
|
|
|
|
| 綱 | 蜥形綱 |
|
|
|
|
| Superorder: | 恐龍 |
| 目 | 蜥臀目 |
| 亞目 (Subordo): | 獸腳亞目 |
|
|
|
|
|
|
|
| 科 | 偷蛋龍科 |
|
|
|
|
|
| 屬 | ***Gigantoraptor***Xu *et al.*, 2007 |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| ***G. erlianensis*** Xu *et al.*, 2007 (type) |
|

**二連巨盜龍**（*Gigantoraptor erlianensis*）係喺內蒙古二連盆地搵倒、一啲好似現代雀仔、好鬼大堆嘅化石，經過研究重組而命名嘅一種恐龍。身長大約 8 米，企高超過 5 米，重成 1400 公斤。佢有好多好似雀仔嘅特徵，有個冇牙嘅「下顎」，睇嚟好似雀嘴（"beak" 或 「喙」）。冇證據話二連巨盜龍有羽毛，不過研究人員估呢隻嘢成身羽毛𠻹。二連巨盜龍係食齋定食肉就唔係好清楚。

點搵倒
---

研究員徐星幫日本電視台拍記錄片，重演自己之前點搵倒蜥腳類恐龍，隨手拎起一嚿化石，睇真啲係屬於從嚟未見過嘅生物嘅，就係咁搵倒二連巨盜龍喇。

參考
--

* BBC 中文網
* 科報網
* BBC News
* *news@nature.com*: "Giant bird-like dinosaur found".
* Skeletal reconstruction of a *Gigantoraptor* raising itself up on one foot. Known bones are white. Human is 175cm tall. Credit: Li Rongshan/IVPP.
**傲遊瀏覽器**（Maxthon）係21世紀新出嘅一款網頁瀏覽器。響中國大陸興起，一時摞到好多擁躉。一向以多功能又好用聞名，而家下載量差唔多過咗一億。

傲遊前身係**MyIE**，係由一個網名叫「暢游」（Changyou）嘅華人始創嘅，本來想補救吓啲微軟IE嘅弊端。過咗唔到兩年，「Changyou」將啲代碼統統公之於眾，冇時間再理到佢。2002年8月，陳明杰先生繼承其志，查返嗮啲漏洞，更變求革新，推出咗MyIE2版。網上好多發燒友睇到都幫佢手搞。2004年，改埋個名叫「傲遊」。又得到大把人出謀劃策，又有 VC 商家投咗資，人氣壯咗起身。2005年重摞到國際頒獎添。2006年1月，響微軟個「電子消費展」入圍去到拉斯維加斯展出。5月，間公司就搬咗去中關村棟新樓度啦。

2007年4月，傳聞Google注資咗百萬落「傲遊」度，不過陳生就一味否認有呢單生意。

由於Maxthon個英文名發音係 [`mækst∂n]。所以有北方用戶幫渠起咗個花名叫「**馬屎桶**」。而家最新版係2.0版。

記錄
--

傲遊瀏覽器響中國市場嘅佔有率一直高到好交關，只係低過IE。佢一直被人譽為「中國嘅瀏覽器」，Maxthon創始人 Jeff Chen 自稱佢係中國嘅「國產軟體」。不過始終有人以為呢款瀏覽器有幫中共手監視啲網民嘅網上行為個嫌疑，不過懷疑還懷疑，一直以來都無搵到一絲真憑實據。

特性
--

* 多頁面瀏覽
* 多語言支持
* 多核心支持（同時支持IE引擎同埋Gecko核心，非官方直接支持）
* 滑鼠手勢
* 拖拽功能
* 私隱保護
* 防彈出視窗，廣告獵手
* 舊「皮」隨時換得
* 支持RSS
* 各種功能增強外掛程式
* 強勁搜索欄
* 快速組支持
* 狀態欄多信息顯示同埋功能直接控制

連出去
---

* 傲遊瀏覽器中文網址
* Maxthon-官方換皮網站
* 館址相關資源
* Maxthon-演講台
* Maxthon-部落格
* Maxthon 2.0 Beta 實驗版
* Maxthon 2.0新版功能一攬
* Maxthon-FAQ
空軍十字勳章個樣
**空軍十字勳章**（英文：**Air Force Cross**），係美國空軍成員可以被授予嘅第二高等級嘅勳章。空軍十字勳章係授予嗰尐響打仗嘅時候作出極度英勇嘅行為，但係又不足以頒發榮譽勳章嘅任何美國空軍人員。空軍十字勳章相當於美國陸軍嘅傑出服役十字勳章同海軍嘅海軍十字勳章。

史
-

空軍十字勳章原本叫做「傑出服役十字勳章」，同陸軍嘅傑出服役十字勳章同名，響1947年美國空軍成為咗獨立軍種之後被提議設立，由埃莉諾·考克斯設計，美國國防部紋章研究所嘅托馬斯·哈德遜·瓊斯製作。1960年7月6號，美國國會通過法案，正式設立呢個勳章，又將個名改做「空軍十字勳章」，以表明勳章屬於美國空軍嘅。

第一枚空軍十字勳章係追授畀響古巴導彈危機中陣亡嘅U-2駕駛員魯道夫·安德森少校，以表彰佢嘅英勇行為。

去到2008年4月，美軍一共授予192枚空軍十字勳章畀187個軍人。響第二次世界大戰嘅時候追授咗兩枚，越南戰爭中授予咗180枚，1975年嘅馬亞圭斯號事件授予4枚。1991年海灣戰爭授予兩枚，1993年索馬里摩加迪沙之戰授予一枚，2003年響阿富汗嘅巨蟒行動之後授予咗兩枚。

外觀
--

空軍十字勳章主體係一個光澤嘅銅製十字，響十字嘅正面係一隻喺雲上嘅美國國鳥白頭海鵰，同美國空軍紋章嘅設計相同，外圍由綠色琺琅整、邊緣鑲金嘅月桂花環環繞。勳章嘅背面留空，每枚授出嘅空軍十字勳章都會刻上被授予者個名。

綬帶中部係布列塔尼藍色，邊緣係白色同紅色嘅條帶；綬帶嘅式樣幾乎同陸軍嘅傑出服役十字勳章相同，只係中央條帶換咗做比較淺嘅顏色，以表明兩種勳章之間嘅相似性。如果一個人多次獲頒嘅話，綬帶上面會加佩橡葉束做裝飾。

參考
--

1. ↑  Air Force Instruction 36-2803 Table 2.1:  互聯網檔案館嘅歸檔，歸檔日期2013年2月16號，.
2. 1 2 3 4  "Air Force Cross". Air Force Link (USAF). 原先內容歸檔喺2012-07-23. 喺2010-10-18搵到. `{{cite web}}`: Cite has empty unknown parameter: `|coauthors=` (help)
3. ↑  "Title 10, Sub-Title D Air Force, Part II Personnel, Chapter 857 Awards and Decorations, §8744". Cornell University Law School. 喺2009-02-09搵到. `{{cite web}}`: Cite has empty unknown parameter: `|coauthors=` (help)
**思想嘅自適應控制**（Adaptive Control of Thought，ACT），最初係喊做 *Active Control of Thought*，係一種認知心理學嘅理論來解釋啲認知表現（似人類嘅思維、語言同記憶等）嘅。個理論初初係由 John R. Anderson 於 1983 年首次提出，跟尾一直嘸斷噉發展。一方面，個理論想解釋到啲人係點樣構建佢哋嘅智識嘅與及做乜啲人做得出啲有智能嘅行為嘅。另一方面，個理論希望提供一隻模型畀認知科學同人工智能研究，藉此可以攞電腦模擬得人類嘅智力表現。

ACT 係一種所謂嘅認知架構。認知架構代表到一種「架撐包」、可以攞嚟模擬人類認知當中噻啲現象嘅（譬如，閱讀一條句子，同埋進行意義提取）。因爲其中噻啲前提要求建基於實驗證據嘅經已預先噉實現便，係噉種認知架構喺呢方面即嘸同於所謂嘅「從頭建模」式嘅模型。啲前提要求可以係譬如識別一個單詞嘅延遲時間等。

ACT 係屬於「生產系統」嘅一類，所以係一種模型基於創建、存儲同執行啲所謂嘅「生產行爲」（productions）嘅。啲「生產行爲」係啲規則，有形式「若果滿足條件 A，係噉執行動作 B」（所謂物質蘊涵，material implikation）嘅。

ACT-R
-----

內文：ACT-R
ACT 有好多版本；通常「ACT」孻尾個後綴表示喺某個研究方向嘅特殊延伸。「R」代表緊「Rational」，即「合理嘅」；指明個概念模型係基於規範嘅成本效益分析，主要使貝葉斯定理嚟計算嘅。

### 基本構建塊

#### 內存類型

ACT 包含有三個內存模塊。媲美人類陳述性記憶嘅純事實智識存儲喺陳述性記憶體（*Declarative Memory*）入便。個記憶體嘅基本單位係啲工作記憶元素（Working Memory Elements），簡稱 *WME*，或者 *Wimees* 。啲元素只需要到一個存儲空間（見下文），因為佢哋組成唨一個有意義嘅整體單元。譬如，TÜV （德國技術監督協會）係一個 *Wimee* ，而VÜT 通常就嘸係。喺其他模型中啲智識元素着喊做「Chunks」 。

ACT 有自己嘅長時記憶嚟存儲啲生產規則，即係生產記憶體（*Production Memory*，類似人類嘅程序記憶但嘸要混淆）。生產記憶體嘅最細單位係啲生產行爲。啲單位係透過啲聲明性智識編譯成可執行程序來構成。個過程模擬到 ACT 嘅學習能力。

第三個記憶模塊係工作記憶，個工作記憶體戥人類嘅工作記憶非常之相似。類似人類嘅噉，個記憶體有有限個存貯位（slots），其中裝滿有啲當前嘅 *Wimees*；啲*wimees*可以係來自外部世界（通過輸入Buffer，見下文），亦都可以係生產行爲嘅結果（見示例）。

#### 接口

ACT 嘅另一個重要組件係個輸入同輸出模塊，即所謂嘅「Buffer」（緩衝區），代表啲戥外部世界嘅接口，即對應傳感器同埋運動技能。譬如，喺個「視覺Buffer」入便會有啲 *Wimees* 着創建出來，啲由傳感器（可以話係 ACT 嘅「眼」）正正從個（虛擬）環境當中提取出來嘅。喺適當規則嘅作用下，啲 *Wimees* 可以着轉移到陳述性記憶體去。

目標模塊定義到個喺生產系統中應該追求嘅目標。喺生產行爲記憶當中，有一啲規則可以確定到要實現揀定嘅目標嗰陣要執行邊項動作，同埋必須存有邊啲內容喺個工作記憶入便先會成功噉執行得到項動作。種「模式匹配」過程喺必要情況下引致對生產行爲規則嘅揀選，同時確定到個輸出模塊嘅動作。

#### 例

一個聲學輸入Buffer創建唨一個*Wimee* 「鬧鐘響喇」並捉佢傳輸到工作記憶體去。然後查問個生產記憶體，個 Wimee 係屬於一項生產行爲嘅條件部份唔係。譬如，若果個警報響唨，即執行「𢶹瞓懶覺掣」動作。若果前述情況達成，係噉個輸出模塊就要執行項動作，項嘢個結果「瞓懶覺掣𢶹唨」即又變成 Wimee，並又查問過個生產記憶體個 Wimee 係屬於第項生產行爲嘅條件部份唔係。

擴散激活理論
------

ACT 入便亦都實現有所謂嘅「擴散激活理論」，個理論好大程度上係由 John R. Anderson 發展出來嘅，代表到所謂嘅基本原理「促發效應」。

文獻
--

* J. R. Anderson: *A spreading activation theory of memory*. Journal of Verbal Learning and Verbal Behavior, 22, 1983, 261–295.
* J. R. Anderson: *ACT, A Simple Theory of Complex Cognition*. American Psychologist, 51(4), 1996, 355–365.

連出去
---

*
**空氣質素健康指數**（**Air Quality Health Index**，簡稱**AQHI**）由環境保護署响2013年12月30號推出，取代用咗18年嘅空氣污染指數（**Air Pollution Index**，簡稱**API**）。

推出嘅原因
-----

環境保護署為咗畀香港市民一個詳細尐嘅空氣污染資訊，響2013年年尾推出咗新嘅AQHI，取代API。

功效
--

呢個新推出嘅指數可以通知市民短期嘅空氣污染健康風險，以便市民防範。

介紹
--

空氣質素健康指數計咗臭氧、二氧化硫、二氧化氮同埋粒子呢四種污染物濃度引起嘅健康風險，亦都分做幾個級別。

應用程式嘅引入
-------

內文：HK AQHI
環保署响啟用空氣質數健康指數嘅同時，亦都開發咗一個應用程式——HK AQHI，同埋空氣質素健康指數一齊通知市民空氣污染嘅程度，呢個應用程式會每個鐘更新一次。

試用
--

環境保護署响2013年12月23號喺旺角同埋銅鑼灣試用，最後嘅結果係8，屬於「甚高」級。

各區污染
----

空氣質素健康指數啟用未夠一星期，各區污染已經好高。2014年1月3號，响新界區嘅偵測站錄到10+最高水平，證明香港空氣污染嚴重。

警告級別
----

空氣污染健康指數或分做5個級別：

* 低（1-3）
* 中（4-6）
* 高（7）
* 甚高（8-10）
* 嚴重（10+）

參考
--

1. 1 2  〈新空氣質素指數今日推出 中環銅鑼灣健康風險甚高〉. tvboxnow.
2. 1 2  〈空氣質素健康指數明日推出〉. 香港政府.
3. 1 2 3  〈EPD - 有關空氣質素健康指數〉. 香港環境保護署.
4. 1 2 3  〈空氣質素健康指數每小時更新〉. Yahoo news. 原著喺2014年3月20號歸檔. 喺2021年12月31號搵到.
5. 1 2  〈AQHI新界首爆錶〉. 太陽報.`{{cite web}}`: CS1 maint: url-status (link)
6. ↑  〈香港的空氣質素〉. 香港政府. 原著喺2020年3月28號歸檔. 喺2014年3月18號搵到.
喺中國大陸嘅桑塔納2000轎車
喺巴西嘅桑塔納AP 1.8轎車
**大眾桑塔納**（簡化字：**大众桑塔纳**；德文：**Volkswagen Santana**）係由德國福士汽車整嘅三廂轎車。1981年首發，2013年停產。

史
-

呢種車曾經喺歐美同日本等發達國家都有發售過，但因銷售業績太差同水土不服嘅因素，最後未到1991年就停止發售。但喺中國大陸同巴西都有住非常好嘅業績。

### 中國 中國

1985年喺上海成立咗大眾工廠後先至開始用「大眾桑塔納」嘅商標，從第一部車出廠後有好多人買，後嚟逐漸向全中國大陸流行。1990年代初同神龍富康、雪鐵龍一齊，成為中國轎車「舊三樣」。但轎車直到2012年8月15號停產。

### 巴西 巴西

1984年6月，大眾桑塔納喺巴西正式開始出產。初期凈出過4門同2門品種，但嗰時兩門版比較多人買，好少見到有4個門品種。1991年同福特一齊成立咗AutoLatina公司，用佢嘅底加咗第三代外形而整咗部新嘅大眾桑塔納車型。品種有2門、4門同5門版。但轎車直到2006年6月正式停產。

註
-

1. ↑  李文波 (2012-05-24). 〈上海大众为什么选择桑塔纳？〉. 中国: 国际商报.`{{cite news}}`: CS1 maint: url-status (link)
2. ↑  〈再会桑塔纳：一个时代的终结和开启〉. 中国: 中国青年报. 2012-11-08.